Keimah Nupi (Part 6) Mai Sokhlei Par - Chinland Today Media\nApril 19, 2012 12:41 am·2 comments\nMai Sokhlei Par le rualpipawl thawn lakphak dawr ah\nMi in anmai nupi thu an run rel celcel haiih, kei tla keimai nupi thu hi sim lo le rel loin ka um thei nawn lo. Ka thinlung sungih ka rak pai hlenhlinak a rei tuk thlangih, ka awm ah a hnawhkhataw thetthet thlang.\nKan nu thawn kan neihawknak hi kum hra lai a rei ve thlang. Nikum tiangah cun buainak pipa tla kan rak nei dah lo. Innsang nuam le lungrual zet kan rak si. Hmansehla tu cun kan innsangah tawhawknak le hngirhngoawknak thimkhawzing a tlungih kan nupa in thenawk kan man tiatia thlang.\nCutlukih a rak hlawhtling zo mi innsang si si, ziangruangahsaw cuti menih nan run can thluh? tiah nan mang a bang men thei. Cumi tak cu famteh lo sim ka duh mi cu!\nKanni’nupa thuhla cu a danglam hleice ngaingai. Kan run buai thoknak cu kan nu a run pianthar ihsin a si.\nKei cu tlangval lai ihsin Jesuh Krih cu rundamtu ah cohlang in, kumkhaw nunnak hrangah hnangamnak a rak nei zo mi, piangthar felfai pakhat ka si. A mak zet mi cu, kei ka rak pianthardan le kan nui’pianthardan hi OT dan le NT dan a danawk tlukin a dangaw verver. Cumi cu si kan nupa kan buai thluhnak hrampi cu.\nKei ka pianthar pekah Pathian thu hi a hal in ka rak hal duahdoih Bible siar, Pathian thu ngai le thlacam ih Pathian pawl hi nuam ka ti tukih khawh ti ka nei dah lo. Ka thinlung hi Jesui’ nun cawn duhnak in a khatih amah vekih nung in ka nunnak ihsin Pathian sunlawinak langter ding hi tuisun ni tiang ka thlacam mi a si.\nAsinan kan nu cu a phundang! A run pianthar tikah Bible kau fekfoih mahtei’ Pathian duhnak hawl lamlam, evanpawl ih dung thlunah a phartliau riangri. Kan nupa in Pathian thu hi vun reltlang zik ziarzo sehla, kan nui’ kaa ihsin ‘Bible in cutin a ti’ ti hnakin, ‘Evan cumi in cutin a ti’ ti hi a suak tamsawn theu. Zumtupawl in kan thinlung loram ah Pathian tongkam thlaici kan tuh tam poh le kan nun ah rah tha a suah tam ti ih ka sim khalle kan nu cun Bible siar hi a tum cuang lo.\nPiangthar pek kan nu hin ziangtlukin Pathian thu a hiarhal ding ti cu ka theihthiampi zet. Asinan a thil tidan hi a luan tuk thlangin ka thei. Khuitawk hmun a si khalah, zoi’ inn le ziang kawhhran ti um lo’n, crusade a um ti a theih phawt cun a vung pan vurvoih thu a va ngai theu. Ni khat tla cu rel lo, nazi pakhat te hman hi a pelh siang dah lo; pelhter khal a theih lo.\nCule crusade tuahnak hmunah zan tin rorin a vung khawm hrih. Crusade umnak theih ding hi a hnatuan tumbikih a neih mi a si vekin, kan nu hin zan tin ten khawmnak ding hi a pehpeh in a thei thei. Cutikah kei cu falepawl rak khurhawm le an cazoh kil in inn ka rak hngak ngiaungi theu. Nupi tlun can hngak thei loin ihkhun ah mahte lawng nupi nei lo men bangih ka rak ihthah ngelngi can khal a tampi. Cuvek can le kan nu a rak pianthar hlanih kan nupa nun te kha ka vun ngai ruahro theu.\nKan nu cun Pathian thu hi sun tin le zan tin roriih a ngai khalah a duhtawk thei hrih cuang loih, camping feh khal a duh vivo. Camping programe cu a malbikah zarh khat tal cu a si theu ih, innsang nubik in tu le tu ih zarh khat pumhlum a inn a tlansan hi cun a innsangpawl cu an rung vavai a si mai.\nKan nu a um lo cun kan innsang cu inn hngaktu um lo, rawl suangtu mumal um lo le nauhakpawl khal ngaihventu le fingkhawitu cuca um lo’n a buairuai thluh. Keimah khal fumfe in hna ka tuan thei lo phah thluh ih kan inn lam tawlrel tul ah sumlut hmuah kan neih mal phah theu. Pathian thu a si ruangah kan nu cu ka dawn ngam ngaingai deuh fawn lo. Buaithlak tak a si! A rak pianthar hlan kha a ngaium!!\nKan nu cu maw, Pathian thu ngai dingih inn ihsin a pawhsuah hnuhnu cun inn lam cu a hngilh thluh cih a si mai. Thuzir tiak tik khalah mai’ inn ih tin vervo ti um dah hlah; sayapawl a run tohnawh ta theu ih inn lam hmuah kan rak bahlah phah thluh theu. Tu tla cun kei tla cu, nupi piangthar thei neih zarah, keimai hna ih betah fate kilkhawi le rawl suan hnatuan cem in pacang zetin pahmei dinhmun hmuah ka lak phah thluh zo.\nNubik ih khurhawm lo mi innsang cu, pheh thu lo ten, a vaivuan in a hnin dualdo rori. Kan nui’ hnenah inn hlum ih innsang ngaihsakdeuh dingih ka sim tikah, kan nu cun,\n“Ka thlarau nun siatsuah dingin Satan in a lo hmang a si hi! Dung ka sip lamlam zik lo. Hivek donak hi cu thlaraumipawl cun kan tuar hrimhrim ding mi a si. Pathian thu ruangah cun ziangkhal ka tuar ngam. Asinan ka pasal rori, Satan hmanrua ih na rung cang hi cu ka thin a na tukaw,” tin in rak ti riangri. Ka tah hah a suak!\nTuar har ka tizet mi pakhat hun lo sim lawlaw keng. Cumi cu, kan nu’n a evanpawl a duat theidan hi a si! ‘A evanpawl’ ka run ti kherkhernak san cu, kan nu hin uarbik Evan a neih theu ruangah a si.\nKan nu in mai pasal cu sir ah hnawl tahratin a evanpawlsawn riangri hi thuzirh an colh can le khawm tiak veten Lipo dawng thawn a vung pan vurvoih, “Na bang tuk pang kei, himi te hi vun in ta duak,” tin hni siamsiam in a va ti. Cumi lawng hman a si lo, an thlen-inn tiang a vung thlun ih, “Na taksa a thop tuk a bang! Ka rak lo hmet kei cu?” tin a vung tibet hrih! Ai, tuardan thiam a har!\nKa nupi ih mi duat a rak thiamzia hi a pianthar hnu lawngin si fiang tei ka theih! A pasal ih dinhmun le feeling hmuah theih tum riai lo’n, a evanpawl ih mithmai cu a kil hlehle; a ngaihven hiamhiam; a ti hlephlep. Ka mangbang mi cu, kan nu hin minu evangelistpawl hmuah cutlukin a ti lem lo lala fawn… a ruah ngaihnak ka thei lo! Asinan fiang zetih ka theih mi cu, kan nui’ duat hlawh evanpawl hi ka thik! Thikthusiatnak ding um lo kan nui’ pianthar hlan kha ka ngai lamlam!\nTu, kan nui’ thlacam nun a neihdan khal ka lo sim hrih ding maw:\nKan nu in a Nubupawl (amai’ kawhdan ten ‘Thlarau lamih a rualpipawl) thawn Zarhte ni tin ten rawl ul thlacamnak an nei theu. Thlacam taimak hi a tha; Bible khalin 1Thess. 5:17 sungah ‘catbang loih thlacam dingin’ in forh. Thlarau daan ih kan nun theinak ding hrangah thlacamnakhi a bulpibik a si.\nKan nu cu rawl ul thlacam dingih a feh hlanah a suncaw ding a timlam cia thluh ta theu. Cuti a si lo le thla an cam theh in an zaten lakphak dawr an pan ih thil an vung ei khawm vualvo theu. Asinan ka rel tum misawn le torhmawhum ka ti zet mi cu, an rawl ulawter mithmai le an thlacamawter umdan hi a si. Matt. 6:16-18 ih Jesui’ zirhdan thawi vun thim cun a beidonthlak. A hrimhrimah anmah vekih ‘sun hrek’ rawl ul thei lo zosi um? Kan mit an kem!\nRawl ulh thlacamnak ihsin kan nu a rung tin ah hi cun an thlacamnak ih rak tel ve lo hmuahhmuah hi an hmu ‘tisami’ thluh. Pathian thu hiarhal lo le thlacam nun khal nei loah mi an puh; mi an nautat; mi an mawthluk. Cule innsang hnatuan hmuah mang thiam nawn lo koin a thlacampipawl thawn Pathian thu rel an cuhaw, thlarau lamah thlennak sangsawn si an zuamaw, theihthamlo ten an ngiaraw. Ka ningkhong!\nEe, a um lai…\nKan nuleipawl in an thlacamnak ah midang hrang thlacamsak ding mi hi mah le tul ti mi cio an bur khawm theu. An thlacam rawtdan le thlacamsak ding mi an thehluhdan cu:\n“Kan mino secreatary Lal Run hi zan ah a thup ten Karaoke dawr feh a hmang an ti. Curuangah Lal Run a nun a thin theinak dingah…”\n“Mizan ah khan Kei Uk in Ngaite a ihthahsan men ruangah Ngaite a ngol an ti. Curuangah Kei Uk tei nupa an remawksal theinak dingah…”\n“Pek Tluang hi tu hrawng nuthlawi inn ah a lutsuak tam tuk tin an rel. Curuangah Pek Tluang in thlemnak a do neh theinak ding…”\n“Lal San Luai tu tiang nupi a neih lonak san hi a duh lo ruangah si loin, a ton lo ruangah a si titu an um. Curuangah Lal San Luai a beidong tuar ngaihnak thei loin bezai si lolo vek tla a run ngan sual pang lonak ding…”\n“Robert pa a zei lo tuk ruangah Robert nu a bei a dong thup rero thlang ti thawm a thang. Curuangah Robert pa tu hnakih a run zeideuh theinak ding…”\n“Kan dung zan ahkhan Jesse Tahan ihsin Letpanchaung ah a tlungih, Tlangzawl zin a thlenah, a ziang ai thokah simaw, zin kapah a bike a ret ih cule a kedam kha tingtang ah tum in “Nu-metal.. oh.. you.. nu-matal.. I love you, nu-matal” tin theipatawpih au in lamzin ah amahte a laam ciamco tin thuthang kan ngah. Curuangah Jesse a lung a rung fimsal theinak dingah…”\n“Ma Ruat Yangon a um hnu cun PYJC khal a ngaihsak duh nawn lo. Curuangah Ma Ruat in nunhlun a hngilh lonak dingah…”\nMi thuthup le mi sualnak pawl theih na duh a si le kan nulei’ thlacamnak ah rak tel ve awla, thuthang nepnawi tiangin na run thei thluh ding! Ee, khavek khan thla lo camsak ve bang sehla na lung a awi kem? A tlunih thlacamsak a hlawhtupawl teh khi an lung a awi na zum maw? Kei cu ka tuk a sum! Mualphothlak ka ti. Ka tih, duh hlang!\nBible in Isaiah 58 sungah rawl ul thlacamdan thawn pehparawin ziangtin a si ta in rak zirh kha? Kan nulei’ tidan thawn hin milaw na ti maw? Ee, thudangah, kei cu ka nupi hi Thlarau Thianghlim thawn khatih a ruahawk poh le tuar har ka ti deuhdeuh!\nPathian thu ah kan nu thawn kan bangawk theilonak pakhat cu ‘Peknak’ ah hin a si. Kei cun, Matt. 25:31-46 sungah a nganawk vek ten, mifatebik parih kan tuah mi (thatnak) hi Pathian parih kan tuah mi a si ih, mifatebik pakhat kan bom duh lo mi hi Pathian bawm duh lo kan si tin tluangtlam ten ka zum.\nAsinan kan nu cun Pathian hnatuantu pawl par lawngah thiltha tuah a duh. Rawngbawltu siar lo, zoi’ par hmannah thil tha tuah a tum lo. Bom a dun lo ih zianghman khal a pe duh lo. “Anih pawl in zing thlawsuah hman an phur zik lo” tin a ti theu.\nHimi thu ah kei cun, Mark. 9:41 le Matt. 10:42 ih in sim vekin, Pathian hminnih kan pek mi cu tidai khuatkhat hman hi a lak a si lo ding tin ka zum hnget. Culo hrimhrim khalah, kei cun, mi farah le mihnuaita pawl par lawngah si lo in, mi parih thatnak kan tuah mi hin Pathian duhdawtnak a co ih a theitiangtu cun, Pathian in a duh mi hi a duh pi ih, Pathian in a huat mi cu a huatpi ve. Pathian in a ngaithupit mi ziang khal hi ziangtik hmanah a ngainep ngam lo.\nPoi ka ti zet mi pakhat cu, kan nu in a pianthar hnu in khawhhran hi a run thlauthla deuhdeuh.a khawmawk ve sun khalah soisel ding le pontam ding hi a thar in a thei ringring. Kawhhran ah a ram lo mi le a ngaih lo mi khal a ngah deuhdeuh. Cule, amah ngaih lotu khal an rung pung ve sinsin. amah vekih Pathian thu ih ‘tui’ ve lo cu a hmu ‘rau lo’ thluh mai ih a hmunian cih; pawl tlakah a ruat lo.\nTu cun kan nu thawn Biakinn kan fehtlang thei nawn lo . Kan Biakinn kan fehtlang thei nawn lo. Kan Biakinn cu kan nun duhdan a bangawk thei nawn lo vekin , kan nupa karlakih lungrualnak le pumkhat awknak khal a rung rulrau deuhdeuh. Kan nui a pianthar hlanah kan nupa nunte kha ka ngai duahdo ko!\nKan nui nundan hi ka bei a dong tuk. thlarau tahfung cu ziang a si ? A rah in a si lo maw? A si le Thlarau rah cu a ‘kha’ thei kem? A kha lo a si ahcun ziangahsaw kan nui rah suah mi pawl hi thlum ka ti lo? Thlarau mi kiangih um hi teh a zinfe thlak maw? Kei cu kan nui kiangih um hi ka zinfe lawlaw. a thlarau co mi tla hi ziangvek thlarau a si thlang?\nInnsang nunnak hrangah donhar in kan nui hnennah thu vun ruah zik dekdo sehla, “kei cu khawvel thil vekmen ah ka buai paih nawn lo,” ti’n in rak ti sanmen hi cuh…..ummm….zo si maw hi vung thong curhci lai ka duh! Milai le thlarau umtlang men bangih, ziang!\nThil dang liangluang hnak hmanin kan nu in innsang a ngaihven duh nawn lo hi ka thin a na hleice cuang.Innsang phurrit in phurhpi duh nawn lo lawng si lo in a theih khal in a theih pi duh nawn lo .Innsungsang pasal le fae tivek cu khawvel thil men an si ih, cuvek hrangih thinlung pek cu ‘milem bia’ thawn a bangaw, a ti! A rak piangthar hlanih kan innsang nuam derhdotei kan rak len lai kha ka ngai tuk.\nTuisun rori cun kan nui parih ka thinhengnak tawpkhawk a thleng.\nKan fangfai a cem ih buh deng dingin kan buhinn vung ong khaw ka lungphang ah ka ngal tum. Buhinn sung cu a rak lawng huauhi thluh. Buhhum khal fangkhat te hman hmuh ding a um nawn lo! Ka mang a bang tuk. Kan nu ka ko ih buhhum thu ka vun sut cu kan nu cun malte hman mithmai seriai lo in daiten, “Evan Simon lakto hnenah zumnak thlaici ka tuh thluh zo,” tin in ti. Ka cem! ” Na thil tidan hi a luan tuk! Hivek hi maw si Bible in nupi pawl umdan dingih a rak zirhdan? rukru men bangin pasal theihlo sungih a thup a thiarih innsungsang thil hmuah zumnak thlaici tuhnak ih rak hman thluhhi Pathian lungawi zawng a si teh na zum maw? Saul men bangih, tangdorih a thu thlun hmuah tum si lo, peknak thawi Pathian lungawiter tum! Pathian duhzawng ziang a si ti Bible sungih hawl tum si lo, mai ruahnak le tha tidan lawng fehpi ih nung”\nBible siar mi si aw la cu Isamuel 15:22 sung ihsin Pathian in ziang a duhsawn ti hi an rak thei dingih Efesa 5;21-24, IKor. 7:3-4, le Ipet. 3:1-6 pawlih sim mi vekin thlun na duh tengteng ding. Pathian lungawi zawng ziang a si ti thei hmaisa lopin a lungawinak tuah na tum a si ahcun……………na tifuh lo viau men thei”\n” Ai…….ai…..ai, zumnak na neih malmal thawi.Bible cang tansan ding cu na hei theithei viau sapbai! Ka Pathain thu ngaizat teh na rak ngai ve dah maw cu! Ziang khalle zumnakah kan kekar a rualaw thei nawn lo ding a si hi. Hitivek cun kan remaw kumkhua thei cuang lo ding. Curuangah kan thenawk lohli hi a thabik ding! Nangmah vek tisa tukthawi um tlang hi ka duh nawn lo……..\nka thlarau nun thanlennak ding indawn kham,”\nTang ding tla kan thei nawn lo. Ka lo suh duh. Ziangruangah saw kan nupa hi kan buai piangthar si veve? Keimai ruangah ? ka nupi ruangah??……………ruangah???\nNote: Chin Deirel Journal, 2011 May thla ih suah mi.\non April 19, 2012 at 1:37 am\nKhei khei,cu kel,mak tuk aw,U Par te a si tho,tu lai cu rwl kan ul an tiih mi rel sia na hlir ih khawsa an tam pi..,Zum tu kan nun kan ralring a ttul nasa.Ka awlok an ti song aw\non April 19, 2012 at 10:05 am\nKa siar man lo nan.. a tha ti ka thei.\na ngan tu hi ka hmuhlonak a rei tuk ee


Raal pawl Diremnak - Chinland Today Media\nApril 10, 2010 12:30 am·0 comments\nNa raal kha vansiatnak a ton tikah na lungawi hlah; A rilhbah tikah direm hlah. – Thufim 24:17\n– Luka 10:25-42\nObadiah hi Thukam Hlun sungah a tawibikmi Cabu a si. Hmanseh himi thutawi nganmi sungah kan zate thawn a pehpar awmi thusuh ding thupizet a um. Cumi cu kan raal pawl vansiatnak an ton kan hmuh tikah ziangti’n ka lehrul?\nProfet Obadiah cu Babylon raalkap pawl in Jerusalem khuapi napi ih an dolai ah thu a rak sim. Jerusalem kiang um Edom mi pawl in, raalkap pawl cu khuapi siat ding le minung pawl that thluh dingin tha an rak pek (Saam. 137:7-9). Hivek in raal lam thapetu cu Judah pawl ih unau, an miphunpi pawl an si. Judah pawl cu Jacob ih tefa an si ih Edom pawl cu Esau tefa an si.\nObadiah in an lungawinak parah a mawhthluk hngai, “Nan unau vanduai ni ah porh aw rero hlah uh, Judah siatsuahnak a ton ni ah nan lungawi hlah. Awloksong ih an umlai ah hni suamso ih um ding nan si lo,” tiah a sim hngai (Obadaih 1:12).\nAtu le tu kan siatnak a tuahtu pawl in vansiatnak an ton tikah direm ih lungawi a olte. Asinan Ca Thianghlim in, “Na raal kha vansiatnak a ton tikah na lungawi hlah. A rilhbah tikah direm hlah,” (Thufim 24:17) tiah in sim. Cumi ai-ah zawnruahnak le ngaithiamnak thinlung thawn Pathian in a nun sungah thudik a theihter ding ti zum uhsi! –Dennis Fihser\nTHUK DEUH IH RUAH DINGMI\nBuainak in petu pawl ziangti’n kan tuah ding? (Rom: 12);\nThin sau aw (v. 12), thluasuah pe aw (v. 14), tangdor aw (v. 16),\nPhulei sam hlah (v. 19), siatnak cu tthatnak in neh aw (v. 12).\nPathian kan duhdawtnak cu\nkan raal pawl kan duhdawtnak in tah theih a si.


Refugee pawlin sumpai ih zuarnak an tong - Chinland Today Media\nMay 18, 2010 1:07 pm·0 comments\nTipi ah mi 16 thi:\nKan dung tlawngkai nithum ah Bangladesh khawpi Dhaka saklam 100 km ih tipi thuanthum ah mi (16) cu an tonak long a let ruangah an thi ih, an ruak cu hawl rero lai a si. Hih long hi mi (passenger) a phur tam tuk (over-load) ruangah a pil a si.\nGas platform a pil\nVenezuela ram ih tipi kap Gas laknak hmun ih platform tumpi an tuah cu Kan dung tlawngkai nili ni ah tipi (sea) ah a pil ih hnatuantu mi (95) cu an runsuak thei sal. President Hugo Chavez cun “Aban Pearl gas platform a pil na’n zohman an thi lo’ tiah twitter account ah a ngan. Aban Pearl Gas laknak hi a hlunzet ih, 2007 ah tuah tha dingin acozah cun sumpai tampi budget a tuah na’n tuah tha sal loin tuni tiang an ret ringring ruangah mi tampi cun president Hugo cu sumpai eiru tiah an puhmawh a si.\nFBI in misual hawlnak an tawpter\nKan dung zarh ih New York khawpi sung Times Square siatsuah tumnak thawn pehpar in FBI in ram sungih misual cangvaihnak le bomb phuah dingih timtuahnak dang a um le um lo thu an hawlnak cu kan dung tlawngkai nili ni ah an tawpter thlang. FBI thuphuantu cun Times Square siatsuah tumnak cu an hlawhsam ih, hmun dang ahcun hitivek ih cangvaih tumnak a um thu kan thei hrih lo tiah a ti.\nAngki sen hotu in hliamhma a tuar:\nThailand ram acozah dodalnak langter ih lamzawhtu lakih hotu pakhat Khattiya Sawasdipol (zuk)cu kan dung tlawngkai nili ni ah Bangkok khawpi sungih lamzawhnak ah ‘sniper’ (hlaral ih um kahnak meithal) in an kap ngah. Sawasdipol hi Thailand acozah ralkap Major General a si ih, kan dung thla ah lamzawh pawl tampi lakih ‘granade bomb’ puahnak le mi 100 in hliamhma an tuarnak thu thawnn pehpar in acozah in a hnatuannak ihsin a colhter (suspended) mi a si. Asinan, amah rori cu angki sen hrutu (Thaksin tantu) lakih hotu ah a cang ih, acozah cu nasazet in a dodal. Tlawngkai nili zan ah lamzawh pawl le security pawl karlakah buainak a um ih, mi 20,000 hrawngin security pawl an nawr rero lai ah Sawasdipol hi hlaral ihsin an run kap ngah a si. A kiangkap ih mit rori ih a hmutu pawl cun midang (2) khalin hliamhma an tuar tiah AFP thuthang cun a ngan. Angki sen hrutu pawl cun daihnak tuah an tum lai ah Thailand prime minister Abhisit cun rampi hril awknak cu hmai November thla ih tuah ding a ti ruangah mipi cun lamzawhnak an colhsan thei ngaingai lo a si.\nRussia ralkap in mi 3 an kap that:\nKan dung tlawngkai nithum ah Russia ralkap pawl cun Moscow khawpi ih bomb puahter tumtu misual (3) an kap that tiah Federal Security Service hotu Alexander Bortnikov cun a sim. Hih mi (3) an thahmi pawl hi Moscow khawpi sungih hmun pakhatkhat siatsuah tumnak le bomb thawn milai tampi thihnak tuah tumtu ti’h an puhmawhmi an si ih, an hnatuanpi pawl khal hawlsuah an tum thu Alexander cun a sim.\nAustralia nunau in leitlun helsuak ding:\nMay 15, 2010 (zarhte ni) cu long fate (solo-yatch) thawn tipithuanthum ihsin leilung helsuaktu lakih nauhakbik Jessica Watson cu ‘mi raltha pawl upatnak thawn’ Sydney tipi kap ah mi thawng tampi cun hmuahnak programme hman an tum. Jessica Watson hi Buderim khua, Brisbane saklam, Queensland state ih um a si ih, thla (7) lai amah lawngin tipithuanthum ih a um hnu ah May 15, 2010 ah an ram ra thleng sal dingih beisei a si. (Hih thuthang kan nganlai ahcun an ram a thleng hrih lo).\nJessica cun 2009 October ni 18 ah an ram tipithuanthum ihsin thokin pacific tipithuanthum ah a feh ih, cuihsin Artic tipithuanthum pal tlangin North America le South Americaa hel vivo ih, Indian tipithuanthum ihsin an ram lam ah a ra kir sal. Amah lawng a si ih, solo- lawng thawn tipithuanthum ihsin leitlun helsuaktu lakih nauhakbik a si thei na’n cuih zuam awknak tawlreltu pawl ‘World Speed Sailing Record Council’ timi cu an um nawn lo ruangah ‘1999’ ih rak helsuaktu Jesse Martin kum 18 (Australia) ih record tuahmi cu a long sak thei cuang lo ding tiah thuthang cun an ngan. Jessice Watson ih nu le pa khal mi tampi in ‘kum 16 nunau’ hibangtuk ih an thlahnak cu an sawisel. Mi dang khalin Jessica ih lamzin fehnak pawl cu leitlun helsuaktu ‘record’ lakih ret tlak lo tiah an sawisel. Asinan amah duhdawttu pawl cun ‘record’ tuahtu an um lo khalah ‘a zuamnak le a ralthatnak cu’ hminsintlak tiah an ti. – AFP\nRefugee pawlin sumpai ih zuarnak an tong:\nRefugee pawl bomnak tuahsak tu South Korea ih Durihana Association hotu Rev. Chun Ki-won (kum 53) cun North Korea ihsin Tuluk ram ih tlan (refugee) pawl cu an umnak kip ah ‘Lo’ hnatuan dingin mi pakhat US$ 1,500 hrawngin zuar an si tiah a ti. Pastor Chun Ki-won cun North Korea le South Korea ramri cu ralkap pawlin an kil ringring nan nunau pawl cu feh sukso an sian ringring ruangah North Korea ih mi harsa pawl cu ‘Agent’ pawlin an hruai suak in, hnatuantu nunau samnak hmun, Tuluk ram leiletnak ram car ah zuar an si tiah a ti bet. Nunau hrekkhat cu Lo hna an tuanter ih hlei-ah Lo neitu pawlin nupi vekin an rak cohlang ih, an pasal pawlin an duh nawn lo hnu ah midang hnenah an zuar sawng sal. Cutin, nunau pakhat cu vei (8) tiang zuar an si’ tiah Pastor Chun cun a sim.\nNorth Korea nunau pawl cun Tuluk pacang lakih fa an neih khalah Tuluk acozah cun ziang a rak siar lo ih, a nu cu Korea rammi a sinak an hmuhsuah tikah harsatnak an tong. Cun, anu cu amai’ ram ih a kir sal ahcun Tuluk acozah cun ‘nu nei lo’ nauhak cu ID card a pe thei lo. Korea nunau pawl khal anmai’ ram ah an tlung ngam nawn fawn lo. Cucu leitlun ih milai hrang phurrit tumbik a si a ti. 2009 April thla ih Washington Press Conference ah North Korea ihsin nunau (hlawhhlang ding) tampi cu Tuluk ram ah ‘Agent’ pawlin an phur lut ih, cu pawl cun pasal dangdang hnenih zuarnak an tuar ti a si. – AFP


Salai Thawm Hlei Mang ( Pathawm ) thawn hmaitawn thusuhnak - Chinland Today Media\nNovember 3, 2008 11:10 pm·0 comments\nMalaysia ah Laimi pawl an anhai ti thei ruangah Salai Thawm Hlei Mang (Pathawm ) cu kan hnen ah a rak thleng. Veikhat hmuh veten nel um zet\nle mit hmai pan zet siamsi ten a um ih kawm a nuam nasa. Cuticun a riahnak\nImperialhotel ah lentlang cun va lengin hmaitawn thusuhnak a nei.\nLentlang : Na pa le na khua, tui na um nak khua pawl in sim thei pei maw?\nPa Thawm : Ka pa cu Rev. Hrang Kap Hnin a si.\nFalam ih pitling ka si. Unau mipa 2 le nunau 3 kan umih, keihi upa bik ka si.\nTui ka um nak hi Basel, Switzerland ah ka um.\nLentlang :Ziangmi hna na tuan ti in sim thei kem?\nPathawm : City mission kuthnuai ah tuan in ka tuanvo\ncu “Counsellor (kan tong cun Seelsorger anti) for Gastronomie workers in Basel”\n(Laitong cun Restaurants le Hotel hnatuan tu pawl hrang ih Pastor/Counselor\nphun kanti pei cu).mipum 70-100 karlak an si ih leitlun miphunkip biaknak pawlkawm an si.\nLentlang : Kawlram na um lai ah ziangtluk kanmiphun hrangah na rak pumpe aw?\nPa Thawm : Mandalay university ah kum thum nak ka kai lai ah 1988 buainak a rak suak. Cutik ah mah le um nak ciau Laitlang ah kan rak tlungih Falam peng tlawngta pawlkawm President ah in hril. CNF ah 1989-1992 tiang Finance Secretary ka tuan. CNF sungah then awknak a thlen hnu Delhi kan thlen hnu ah biaknak lam cangvaihnak le pawlkawm ah hotu lamah ka cangvai vivo.\nLentlang : Biaknak lam ah ziangmi degree na ngah?\nPathawm New Delhi ah BD ka theh, Switzeland ka thlen hnu ah biaknak lam ih hnatuan nak thawn pehpar in kumkhat ka kai bet.\nLentlang : Ziangtik kum ihsin Switzeland na thleng ?\nPa Thawm : 1995 Geneva meeting ka kai hnu tlung nawn lo in pian tawk pian ti in ka um lanta.\nLentlang :CNF ih nunnak tiang thap in hna na rak tuan lai ah na tuah ngah lo mi ti ih na seherh zet mi a um pang maw?\nPathawm:Ka tuan mi ah phur zet le huam zet in ka tuan ih, ka lung kim zet ko.\nLentlang : CNF le CNA ih danglam nak?\nPathawm CNF cu party lamzawng in sim nak a si ih, CNA cu ralkap an si.\nLentlang : Kan mipi in tuini tiang felfai zet in kan theihthei lo mi CNF sungih thenthek awknak a thleng mi hi in sim thei pei maw?\nPa Thawm : Dung lam thu cu a liam zo mi a si ih keimai duhdan cun sim rero ka duh lo nan,, thudik le thu fiang nan theih ding cu a tul ruangah a tawi zawng in ka lo sim ding. Kan CNF hotu bik parah pengdang kan unau pawl ih zum lo nak an nei, cucu nunau lam ah a si. Cumi thu cu thu dik a si le silo\nhawlsuak tu (inquiry) committee khal a rang thei bik in kan tuah. Cutivek in thuhla thaten le felfai ten hnatuan a si rero lai ah Pengdang kan unau (Hakha) pawl in keimah thleng in kai (kidnap) in tuah.\nCumi thuhla pawl pakhat hnu pakhat felfai ten le rualrem ten rel kan tum rero nan, kan duh vek in thil pakhat hman feh nawn lo in an mah ( pengdang ) pawl duhdan lawnglawng in feh an tum. Cutikah thu tha rel a theih lo ih kan tuan tlang thei lo. Curuangah kan mah le kan mah karlak ih thisen a luan hnak in kan nih cun thinna mitthli tlak cingin dung kan sip san. Keimah pakhat ruahnak ahcun kha mi kan lungrualnak a cem ni, kan miphun hrangih teima zet le kan miphun hrang beisei nak nei zet ih hna kan rak tuan mi cem ni cu tui ni tiang ih ka thin nat bik can a si tin ka ruat. Cutin ka lo sim tikah zohman thinnat ding a si lo ih, an mah khal huat ding a si cuang lo. Kan tuan pi lo a si khal le kan va do ding a si lo.\nLentlang : Tui na dinhmun ah kan miphun hrangah na tuan thei mi le na tuan rero laimi theih kan duh nan?\nPa Thawm : A tui ka um nak ah Association for Children Project in Burma timi pawlkawm ka din, an mah Swiss mi pawl thawn kan tuan tlang. Cumi pawlkawm cun Falam le Kalaymyo ih Hngaktah pawl ih an tulmi 80% kan zoh thei.\nCun ram leng um kan milesa pawl in Lailun Foundation kan din ih cumi ahcun tuini tiang Secretary ka tuan. Hi Lailun Foundation hi a tu kan tawn cuahco rero mi kan miphun hrangah hna tampi tuan thei mi le tuan lai mi kan nei. Kan hnatuan mi pawl cu\n(1)Kan Laimi san thuanthu ngan ding\n(2)Kan calai thanso nak\n(3) Kan miphun in harsatnak kan tawn tikah a cang thei tawk in a tul\ndandan in bawm ding. Kan tuan thei mi umsun le kan tuan ding\nhrimhrim a simi pawl kan tuan nak ah sumsaw le ruahnak thatha in rak pek ih in\nbawm dingin le tuan khawm dingah ka lo sawm.\nLentlang : Kan miphun in seherh nak ruangah in rak tlawngih lamzin fehnak man teh zo in, ziangmi pawlkawm in an lo bawm? Zianghmuah a cem?\nPa Thawm : Pathian in thlawsuah tampi in pek ih ka ratnak man cu keimah ten ka tum awk theh. Malaysia paisa Ringgit RM 9,000(Kyat ting kul hluannga ) hrawng a cem.\nLentlang : Malaysia na rat nak ihsin kan miphun hrang thathnemnak ziangmi a um ding tin na ruat?\nPa Thawm : Keimah pupak hrangah ka miphun le ka rualpi hlun pawl tla ka hmuh sal tik ah tampi ka lungawi. Cuihleiah Refugee thuhla thawn pehpar aw in CARC hotu le CRC hnatuan tu pawl siseh thu tampi kan rel khawm thei ih tampi thathnemnak a un mko ding ka zum. Nan umtu khawsak dan ngaingai khal ka lo hmuh tik ah ka diriam zet.\nLentlang : “Kan miphun hrang hna a tuan nak ah nupi neih a hngilh zo” an lo ti ih thungai a si maw? Cun Lai fala pawl in lawnglai a simaw tin in sut tu an tam hnuaihni ih ziangtinha?\nPa Thawm : Fala (rualpi ) cu ka nei ko.Pathian in rem a ti sile a rei hlan ah a mah Pathian in pumkhat ah in kawm ko ding tin ka ruat. ( A fala thlalak cu KLIA airport ihsin a pawksuak zik lawngah in hmuh, kan khawpawl ti dan cun ” mifa maifa fala hmeltha a si ” Amah lawngte Laifala a sile silo cu kan sut theihhngilh riai.)\nLentlang : Malaysia um kan Laimi pawl hnenah thucah na duh mi?\nPathawm : Kan mino pawl in mahte kan kilkhawi awk thim nak le kan tuanvo( Self control & Responsibility) thei le tuan dingah cah ka lo duh. LCF nan cangvaihnak hi faktlak nak tampi ka hmu. Mino pawl in mahte kan kil khawi awk thiamnak kan si ti thei in midang Organazation pawl thawn pawlkawmnak nei thei uhla duh thusam a kim bet dingih Pathian hrang hnatuan nak ah a hnget khauh vivo ding,\nLentlang : Hitivek in bangzet le ithmu khawp lo cingten na can tampi in pek mi parah le kan miphun parah duhsaknak thu tampi in sim ruangah kan lungawi.\nPa Thawm : Kei khal ka lungawi.\nFala In Ziangtin A lo Duh Thei Ding?


Ram Le Miphun Duhdawtnak Cabu Leitu Hnen Theihternak - Chinland Today Media\nRam Le Miphun Duhdawtnak Cabu Leitu Hnen Theihternak\nJuly 9, 2012 4:29 am·2 comments\nRam le Miphun Duhdawtnak\nCabu Leitu Hnen Theihternak\nKan dung rei lo teih suahmi RAM LE MIPHUN DUHDAWTNAK cabu by Caleb Laltinhrem kha Asho Chin Mission hrangih hlan thluh a rak si vekin mangbangza in kan Cung Mangbawi in thlaw A suah ih a-zin Ks-700000/ (ting 7) hnakin tam Ks939000 (ting 9, thawng 39) a suak zo, USA ihsin bu-hra man a thleng hrih lo, Aizawl lam ihsin a thleng hrih lo, Falam le Tahan lam ihsin mal lai thleng ding a um lai. Bu 1037 suah a si. A-zin khal hlut thluh a si.\nA ngantu le suahtu GVMM, zuartu le rak leitupawl in Pathian hna kan ttuan tlangnak a si ruangah paisa hman zonak cazin kan lo kuat; cucu a hnuailam vekin a si;\nTahan kuat man : 15000 (bu 500 on Nov. 23, 2011 by bus)\nYangon ih zuartu : 3000 (on Nov. 26-27, 2011)\nMindone Feh Bus : 30000 (Dec 9, 11, tlun lam cu pahnih kan si)\nMindone X’mas : 100000\nJordan : 10000 (Mindone)\nTaxi for both ways : 10000 (Zaan ttim pi ah si khaw a khung nasa)\nBro. Jimmy Bus Fare : 15000 (On April 9, 12 Ygn to Mindone, Mindone to Yangon)\nAsho Chin Children : 30000 (On June 22, 12 at Salem, N.Dagon)\nAsho Chin Children : 190000 (On July 7, 12 at Salem-100000& Antioch-90000, N.Dagon)\nGrand Total : 403000 hi hman zomi a si.\nCabu suahtu GVMM, zuartu le rak leitu zumtu unaupawl thawn Pathian hna ttuan tlang thei hi nuam ka ti rualrual in nan sum hmannak lo theihter hi ka hna a si in ka ngai ih hiti’n ka lo thannak a si. Ngailo lamah ngai pang lo te’n tiah Jesu hminin ka lo dil. Na zate parah lungawithu sim ding tampi LEIBA ka nei. Cangantu ih hrilmi Bible bungcangpawl;\n“Mirethei parih ngilneih cu LALPA thil cawih tluk a si. A tuah tthatmi parah LALPA’N A rul lai ding,” Thufim 19:17\n“Mi zangfah thiampawl cu hualvanttha taktak an si, Lalpa Pathin in anmah A zangfah ding,” Matt. 5:7\n“Mi pakhat in, ‘Pathian ka duh.’ ti hmansehla, a unau a hua asile, amah cu thuphanter a si; ziangahtile\na hmuhmi a unau hman a duhdaw lo asile, a hmuh lomi Pathian cu a duh thei lo ding,” 1 John 5:20\n“Tirhsiang an lian in an tthangso, midang tidai tawihtu cu amah le mah tawih aw a si,” Thufim 11:25\n“Thlaici malte tuhtu cu malte lawng a khawm ding, siangzetin tampi tuhtu cun\ntampi a khawm ve ding ti cing ringring uh,”\nBawmmi si hi ningzah ding a um lo; zo ha in bawmtu ti theihlo le thei cing in lungawi hna thiam lo cu ningzahnak. Leitlun ah lamzin pakhat khat talin zawi bawmnak hman ttul lo pakhat te hman kan um lo.\nA lo bawmtu tlawn ciamco a ttul lo, asinan, uico hmanin a pi le pu a thei, mah duhdawtu cu midang vek cun zohmen pangaw hlah, Pathian in A duh lo. Pathian duh lomi tuah cu ngah nawn lonak. Na hmakhua a pit vivo pang ding. Lungawi hna thiam hi a thupibik miangmo, bawmmi hrangah.\nAsho Chin Mission ih hnattuanpipawl, nan zate’n hmailam khalah Lal Rawngbawlnak loram ah tel thei sinsin dingin Cungsin Vanlal in malza lo sawm cio hramseh ti’n;\nKhrih ah nan siahhlawh,\nGod’s Visions Ministries in Myanmar\nHlawhtlinnak Timi Cabu Thar Suak Cing Ding\nUS khawpi 70 ah lamzin zawhnak a thleng\non July 9, 2012 at 6:01 am\nSaya Caleb le CT\nNan ti tha na sa.\non July 22, 2012 at 2:30 pm\nRopi dumdo riai.


Facebook hin ziangtin Thuthang diklo A Phorh Suak? | Falam Online Media\nFacebook hin ziangtin Thuthang diklo A Phorh Suak?\nKum 2004 ih dinmi Facebook cu a ninii in a hmangtu an tam vivo ih thuthang diklo thlahtu khal an pung vivo. Curuangah Facebook company cun a mah ten thuthang diklo a hawl cawk nawnlo ih Kum 2016 ihsin Third party fact-checker a hmang thok.\nTu ah, Facebook cu rinsantlak International Fact-checking Network (IFCN) certified mi leitlunhuap fact-check pawlkom 60 thawn hna an ṭuan tlang ih Facebook hmangtu ṭongciidang phun 50 lenglo an fingkhawi.\nCupawl cu Facebook algorithms thawn hna an ṭuan tlang ih Facebook ih thlah mi thuthang diklo an phorhsuak.\nWhile trust in mainstream media is low, trust in fact-checking organizations is relatively strong. But this level of confidence is nowhere near as high as fact-checkers want it to be. That’s why @factchecknet reviewed its code of principles 👉 https://t.co/QgOiPERUT5 pic.twitter.com/c6Y0Xgbdll\n— International Fact-Checking Network (@factchecknet) April 15, 2020\nFacebook hmangtu tamzetin thuthang diklo tiih hminsinnak an pek mi pawl cu Fact-checker in zohciangnak an nei. Facebook ih cetfim khal in ca post lar cuangmi, zumumlo tiih comment neitam cuang thuthang tvk hawlkhawm in fact checker pawl ih zohciang dingin a hrilsuak.\nCutin, Facebook cu rinsantlak fact-checker pawl ih zohciang hminsinnak an nei mi information par ah a hngetaw ih fact-check tu in thuthang diklo a timi cu a diklo nak san hminsinnak langter in thuthang diklo post mi tangah hminsinnak a khen a si.\nFact check tu in thuthang zohciangnak a nei mi cu “false,” “party false,” “false headline,” le “true” ti`n hminsinnak a nei ih, Facebook cun cumi zirin hmalaknak a nei. Thuthang diklo cu Facebook hmangtu in an share tikah theihter hminsinnak in siseh, thuthangdiklo post mi tang ah a diklonaksan langter in lole a besia tuk mi cu delete nak in siseh, Facebook cun hmalaknak a nei a si.\nNikhat ah active user 1 billion luan neitu Facebook company ah full-time ih hnaṭuan mipum 44,942 hrawng lawng an um ruangah le a hmangtu an tamtuk ruangah thuthang diklo hi duhvekin hminsinnak an khen lohli theilo ruangah Facebook hin thuthang diklo a karh ter zet tiah Human Right hnaṭuan pawl cun Facebook an sawisel a si.\nThlakhat ah Facebook active users 2.70 billion an um ih zaṭek 1.7% cu Desktop active users an si ih 2.56 billion cu Mobile active users an si.\nNikhat ah active users 1.79 billion an um ih mobile active users 1.59 billion an kim.\nNunau Facebook hmangtu 1.19 billion an si ih mipa cu 1.51 billion an si. Mipa zaṭek 19.3 le nunau zaṭek 13.2 cu kum 25 in kum 34 karlak an si.\nNitin, Facebook hmangtu zaṭek 90 zik hrawng cu US le Canada ramleng in an si.\nLeitlunhuap Facebook hmangtambik ram cu India (270 million) a siih a sangtu ah US (190 million) ram an si.\nZuk upload mi – nazi pakhat ah 14.58 million, minute khat ah 243,000, second khat ah 4,000. Nikhat ah Facebook ih zuk upload mi 350 million a kim.\nFacebook ah fake user 120 million an um.\nAtlangpin, mipakhat in nikhat ah 38 minute sung Facebook a hmang.\nFacebook hi ṭongciidang 101 ah an tuah ih ṭonglet bawmtu user 300,000 an kim.\nFacebook hi $139,691 billion a man ih Kum 2019 kum cem report ah full-time ih hnaṭuantu 44,942 an um .\nA huge thanks to everyone making a difference and giving back around the world. ❤ pic.twitter.com/kSiuDi9wH5\n— Facebook (@Facebook) December 2, 2020\n← Russia ram ah Covid 19 DokhamSii An Hmang Thok\nMyanmar ram telin Leitlun ramtinkim ih Thlaicii ret him khawmnak Svalbard Global Seed Vault →\nPeru ram ih Christmas Ni hmandan Danglam


UDP Chairman kaih khih nak ih tel tu in Thuhla Cipciar Rel | Falam Online Media\nUDP Chairman kaih khih nak ih tel tu in Thuhla Cipciar Rel\nRose party tiih theih lar United Democratic Party (UDP) dintu le Chairman si cih mi U Kyaw Myint cu Thawngtlak tlan thubuai thawn September 29 zaan ah kaihkhih a si thu Myanmar President zung ih ṭuanvonei U Zaw Htay in a phuang.\nMyanmar President zung in U Kyaw Myint thuhla zingzoinak kan nei tiih thuthannak a neih hnu, September 29 zaan ah ṭuanvonei mipum 50 hrawng tel mi motor 7 hrawng thawn a um nak inn ah pan ih kaihkhih mi a si.\nHih thuthawn pehpar in kaihkhihnak ih va telve Pan Hlaing Housing Estate admin Kyaw Myint cun “township police chief hnen in phone call ka dong ih Pan Hlaing Estate luh nak in ka hngak hai. U Kyaw Myint um nak Pan Hlaing Estate admin ka si vekin kei mah tel a ṭul ih Yangon palik bawi le ṭuanvonei zaten kan va pan ih nazi khuai hnu hrawng ah inn sung in a ra suak.”\n“U Kyaw Myint in nan rat mi hi ka thei thiam ih ka co hlang ko. Asinan kei mah lam ih simfiahawnak tla in ngai sak ve hram uh a ti ih a duh mi a ṭong hnu ah, thu sut ding mal lai a um ruangah si tiin kan hruai cih. Motor 7 hrawng le minung 40-50 hrawng kan si” a ti.\nU Kyw Myint cu 1999 kum ih thawngtlak tlan a si timi pukma 224 thawn hek mi a si ruangah tuvek in an kai mi a siih a thuhla zingzoi pehzom vivo in Cozah lam in hmalaknak kan nei ding ti`n Myanmar President zung ih ṭuanvonei U Zaw Htay in media hnen ah a sim fiang.\nTu ah, kum 2020, November thla ih tuah ding mi rampi hrilawnak ah palai 1143 thawn zuam tum tu UDP party Chairman kaihkhih a si ruang ah a hruai mi UDP party cu ziangtin hmailam ah ke an kar ding, hrilawknak in hnukdawk aw saal an tum maw tvk theih cian a si lo ih rampi cozah lam awaan ngai in a party pawl khuaruah har in an um a si.\n← Thawngtlak Tlan UDP party Chairman U Kyaw Myint thuhla ah Cozahpi in Zingzoinak nei\n‘Pawhte Tum Nu’ tiih mi oah hmang Kilaw rual an Hnong – Video →\nPumcawmnak hrangah CDM tuahtu Sayama ṭhenkhat Thiamtah zir\nJuly 3, 2021 Ni Hnem Sung 0\nNUG in PDF bawm nak ding hrang $5 million man cangvaihnak a nei thok


Hrin Tharnak - Chinland Today Media\nApril 7, 2012 12:44 am·0 comments\nLeilung ih tuahmi minung ih hmuihmel kan ken vek hin Van ihsin a ra Mi ih hmuihmel kan keng ve ding.\n– 1 Korin 15:49\nBible Siar Ding: John 3:1-21\nJesuh in Nicodemas hnenah a sim tikah, hih hrin tharnak cu taksa le thiisen in a si lo; Pathian ih nunnak a si, a ti. Cumi cu thlarau nunnak a si, Pathian ih nunnak in a si. Kannih hi Pathian hmuihmel keng ih sersiammi kan si. Amah in in nungter, kan sunglam thlarau nun Amah bang dingin in tuah. Minung tisa kan ken vek in sinak thar, huham thar cu pehzulh in nuam tete’n Amah vek si dingin in rem vingvo. A hmaisabik Adam cu leivut in sersiam a si ih kannih tla a sungah kan tel ve; a netabik Adam, Jesuh cu kan sungah a nung, a cangvai ih kanmah in a phuanglang aw a si.\nKeimah tla veikhat lai ahcun Nicodemas vek ka rak si ve dah: “Hih thil cu ziangti’n maw a si thei ding nge?” ka rak ti (John 3:9). Cun nehhnu ahcun zumnak thawngin sersiam thar saalnak huham in kei cu Pathian ih hrinmi ka si ti in theiter. Cumi cu thli vek khin a si. Ka mit in ka hmu thei lo, asinan kan thinlung in theihnak ka nei. Cumi cun nasatak in ka minung nunnak ah hna a ttuan ih ka hmuhsuah awkmi cu kei cu Khrih sungah sersiam thar ka si zo timi thutak hi a si. Pathian hnenah pan in, Pathian hnenih thlacam ding le Bible siar in Pathian thawn biak awk ding ka duh thlang. Nitin zaantin ziangtiklai caan khal ah “Ka Pa” tiih Pathian kawh ding ka hngilh dah lo.\nHih thutak hi na thei ve zo mawi? Cumi cun khui hmun ah na um timi a thupitter lo. Hmun hlapi ah a tlanmi va si hmanla, – zo thawn hman in pawlkom aw lo mahte lawng umtu si hmanla, minung zohman ih hnem baan loin nangmahte lawng um na va si hmanah – hih nunnak sungih na luh ahcun Bawipa a rat saal tikah Amah hmuaktu ka si ve ding timi thutak theihsuahnak na nei tengteng ding.\nPathian sungih hrin thar mi na si tikah Pathian ih mizia na sungah a nung ding. Cumi cu Pathian ih thlaici a si, ziangahtile kannih cu Pathian Ttongkam ih vunmi, A huham ih nuntermi, le Amah bangih sersiammi kan si. Tlunlam ihsin leitang ah a rung ttum timi cu ziang a si tile atu ahcun thlarau nunnak na nei zo. Nangmah ih duhhiarnak tel loin na rak thi zo. Amai’ nunnak a ra thlen le vete’n duhhiarnak le thlacam duhnak na nei cih, saangsin ah cawisaan na si, ih vanlam thil ah a lo tthawnter zo a si.\nHih hrin tharnak hi leilung in a tuam thei lo. A nung ringirng, saang sinsin le thianghlim sinsin in van ah a lo cawisang vingvo ding.\nDuhnak le Neih-awknak Pathian\nKhrih ih Dingfelnak


US cozah in Myanmar ramsung lut lo dingin a rammi level 4 ralrinnak a pe - Falam Online Media\nUS cozah in Myanmar ramsung lut lo dingin a rammi level 4 ralrinnak a pe\nCovid -19 boruak ruangah le Myanmar ramsung buainak ruangah US Ministry of Foreign Affairs cun a rammi pawl Myanmar ah tlawng lo dingin thuthannak a nei.\nNunnak hrang tiang ṭih a nung mi hmunram pawl ah tlawng lo dingin a rammi pawl cu a sang bik mi “level 4” ralrinnak a pe.\nRalrinpeknak ahcun Kawl ralkap pawl in mipi hriltlinmi Myanmar cozah ṭuanvonei pawl a kaihkhih thu, ralkap ukhruainak dodal in rampumhuap ah mipi in duhphorhnak an nei thu, buainak a um pehzom ding zum a um thu, hriamhrei keng ralhraang pawl ih kut an tuar pang thei thu tvp a tel.\nUS cozah in ralrin ṭul cuangnak hmunram a timi pawl cu Chin ramkulh sung in Paletwa le Matupi, Kachin ramkulh ah Bhamo (ဗန်းမော်), Mogaung (မိုးကောင်း), Hpakan (ဖားကန့်),Mansi (မံစီ), Momauk (မိုးမောက်), Sumprabum (ဆွမ်ပရာဘွမ်), Danai (တနိုင်း) le Waimaw ( ဝိုင်းမော်မြို့နယ် ), Shan ramkulh ah Hopang (ဟိုပုန်), သိန္, Hsipaw (သီပေါ), Kyaukme (ကျောက်မဲ), Mong Kung Township (မိုင်းကိုင်မြို့နယ်), Namhsan (နမ့်ဆန်), Namtu (နမ်မတူ), Namhkan (နမ့်ခမ်း), Muse (မူဆယ်), Konkyan (ကုန်းကြမ်း), Kutkai (ကွတ်ခိုင်), Laukkai (လောက်ကိုင်မြို့), Matman (မက်မန်း), Mongmao (မိုင်းမော), နားဖန်, Panghsang (ပၢင်သၢင်း), Panghsang (ပၢင်သၢင်း),ပန်ဝိုင်းမြို့နယ်, ကယားပြည်နယ် ah ရှားတောမြို့နယ် , ကရင်ပြည်နယ် ah ဖာပွန်မြို့နယ် tipawl an si.\nAbikin Myanmar ralkap, Tlangpar hriamhrei keng pawlkom le Mipi kapawknak ruangah saklam Shan ram, Kachin, Rakhine, Chinram hmunṭhenkhat le saklam Sagaing ramṭhen ih Naga ukhruainak ram pawl ah remdaihnak a mal ih cuih hmun pawl ah hriamhrei hmang ih suamnak tong pang a theih tikhalin thuthannak an nei.\nKahawknak le buainak a sosang cuangnak saklam Shanram, Kachin, Rakhine, Chinram pawl ah Leiphum bomb le a puak kuai hrih lomi bomb hriamhrei a um thei ih ramdang khualtlawng ṭhenkhat khal hliamtuar an um zo tiah US cozah cun a rammi pawl ralrinnak a pe.\nRakhine, Chin, Kachin, Kayah, Kayin, Sagaing le Shan ramkulh/ramṭhen ih khua ṭhenkhat ah kawl ralkap le hriamhrei keng pawl karlakah kahawknak a suak bet thei tikhalin ralrinpeknak an suah a si. (RFA)\n← March 31 : Kalay-Gangaw ziin ah Mipi le Ralkap hraang pawl an kapaw lala\nStrike camp khamri ih luttu palik 4 an kai →


Dung Sip Hi Nehnak Sawn A Si Maw? - Chinland Today Media\nDung Sip Hi Nehnak Sawn A Si Maw?\nFebruary 24, 2014 8:20 am·1 comment\nTulai cu keimah ten pitar pol nei bangin “Dung kan sip sawn pei” ti’n ka tlok rero. Dungsip cu dungtolh thawn malte a dangaw deuh. Dungsip cu hmai nornak ding hrang, tha laknak a si ruangah dungsip cu a thupi nasa. Veikhat cu, Ruun lamzin so ah kan mawtaw a taangih taang lo dingin a soh lan theinak dingah a dunglam ah malte a sip lawkih cutin thazang nasaten a lak hnu ah napin a so lan suak thei a si. Malte khal dungsip duh loin a taannak hmun ihsin nawp aw rero hmansehla a so lan suak thei dah lo ding ti cu kan fiang. Curuangah dungsip thiam hi a rak tuul ngaingai asi.\nDungsip thiam hi thil thupizet si cingin dungsip zir ciamco kan um ding ka zum lo. Mawtaw mawng kan zir tik khalah dungsip hnakin hmaizawn te ih mawn kan zir tam deuh. Asinan, dungsip zawngih colh le din thiam cu a rak thupi zet fawn. Leitlun hmunkip thuthang pawl kan theihmi ah nunnak tiang liam ih mawtaw caangsual pawl cu a tlangpithu in, an rinsan aw tawkih ralring duh lo zuri le cak tuk fahran ih an mawn ruangah a si ti kan thei. Dungsip zawng ih mawtaw mawng mi sawh that ciamco thuthang tla theih ding a malsawn riangri, ziangahtile dungsip ding ahcun kan ralring hleice ruangah tla asi thei. Hmailam hla pi fehnak ding hrangah malte dung kan sip lawk theu hi ziangtluk a thupi timi nitin zantin mang thei sehla, malte cu kan phah aw niam thei ding ka zum.\n“Dung tolh ih tolh duh lo pawl, dung sip ih sip duh lo remrem pawl hi ni khat nini ahcun an sirawknak van a dawng ko ding”\nBawhlung naapin sit ding asi ahcun dunglam ah hla deuh sip ih nawpawk ta a tuul ti khal kan thei. Veikhat cu cawleng ka mawng ih caw le leng neitu pa in “Ralring aw ka caw pawl hi dungsip Kawl tong cun “Nauh-sauh” an thiam lo, dung na sip ter le an lo saih ding” in ti. Dungsip an thiam lo ruangah kan fanginn thawn naih aw te ih ding, ding cu kan ding thei lo. Bang hel-hel in fang kan rut ih kan bur zawk rero. Ziangah dungsip timi hitluk ra thupi mi rori dungsip hi kan zir ciamco dah lo tiin ka ruat nasa.\nRalram cu ka feh dah lo nan, ka theih sun mi ahcun dungsip lam hnakin hmai nor ding lam an zirh aw tam in ka thei. Australia ram tla cu dungsip hrimhrim kan thiam lo hmailam zoh ih feh pawl kan si tiin an ram hrangih ramsa sunglawi bikah dungtolh thiam lo kangkaroo an hril suak. Asinan a thupizet mi thil theih ding cun a thupi lemlo mi dungsip ih thupitnak te khal theih a rak tuul a si. Curuangah ka ruah theu mi cu, tui dung tolh ih tolh duh lo pawl, dung sip ih sip duh lo remrem pawl hi ni khat nini ahcun an sirawknak van a dawng ko ding tin ka ruat. San a thlengaw, hlan ahcun dungtolh le sip lo pawl kha uar ah kan ruat, tu ahcun dungsip thiam pawlin nehnak a phunphun an co ti kan theih a cu ngaingai zo.\nMidang in ruahnak dangdang le hmuhnak dangdang an thlun thiam lai ah kan ruahnak tipi ral kaan lo thupi lengleng ih kan ret hrih asi ahcun hlapi le reipi cu kan feh thei lo ding.\nAnetnak ah ziangvek thu khalah upa le mino pawl kan zaten, ziangkim kan tuahnak ah tuanpi pawl thawn thuhla hmu aw thiam in, a tuul daan ih dungsip thiam, a tuul daan ih hmai nor thiam dingah ruahnak nei in, kau zetih hnatuan dingah kan san in a pe thlang a si. Kan ruahnak lawnglawng thupi zetih kan ret nak ihsin dung sip men hman a tawk nawn lo kan fehsan rori a tuul thlang. Midang in ruahnak dangdang le hmuhnak dangdang an thlun thiam lai ah kan ruahnak tipi ral kaan lo thupi lengleng ih kan ret hrih asi ahcun hlapi le reipi cu kan feh thei lo ding. Hivek ruangah ramleng le ramsung ih kan pawlkom tampi a siat phah ti tiangin ka ruat. Dung sip lawk hi kan sung tinak a si lo. Nehnak sangka sawn a si. Hlapi tiang thleng ding ih thal kan sai ding cun napin kan nawp cu a tuul rori. Vanzam khal sangpi le cakzet ih a zam thei nak dingah cahnak thazang la in a tlan lawk a tul a si.\nHannah Lal Din Thang pa says:\nThazaang ka ngahzet. A ziangtinkim ih thangso/hmasawn theinak dingah dungsiip deuh a tul caan tampi um ngai… a thar rori in ka mang suak saal… thatuk


American misa pawl peknak - Hre Mang\nAmerican misa pawl peknak\nUSA Misa pawl Peknak :\nUSA ram thansohnak hi mi tampi in ram lenglam ihsin an zoh tikah an ram uk awknak that ruangah le pursum leilawnnak that ruangah asi tiah an ruat theu. Cun khatlam milai nuntu mizia lam zoh asile sualnak (moral corruption) a tam tuk ruangah American pawl cu Pathian in a hrem ding tiah a ruat tu an um lala. Asinan an ramsung mipi nuntu khawsak dan le an vengsung milai bawmbawi awknak zoh tikah cozah (kumpi) sumpai hmansuak mi silo, cozah si lo pawlkom, non profit organization, ah an ramsung mipi pawlin ziangtluk an mipi, khua le ram thatnak ah siseh leitlun ramtinah mi farah harsa bawmnak siseh nat thalo do nak hrangah siseh thiltha tuahnak ding hrangah an pek nak pawl zoh tikah mangbangza asi. Ziangtluk in American pawl hin an neih sumsaw hmang in leitlun mi tampi hrangah thatnak an tuah timi zoh tikah Pathian in thiltha a tuah tu pawl kutcang zoh in kum ziangmawzat cu mal a sawm hrih ding asi ti a zum tu khal an um ding a zum um. Cui hlei ah biaknak lam kan zoh khal asile anmah America ramsungah zumtu pawl an tumsuk zet vek a bang nan leitlun hmuntin le ramkip ah Pathian thu hla ca, Bible suah in siseh missionary thlah in siseh rawngbawlnak hrangah an pek awknak pawl zoh asile mangbangza ngaingai asi hrih lai ko.\nCozah si loin pawlkom (charitable) hi USA ramsungah 1,010,400 hnakih mal lo a um. Cun sakhua biaknak lam pawlkom hi 355,000 tluk asi fawn. Sumpai peksuaknak lawng si loin American misa pawl hin thlang hnatuan vekin tlawmngainak (luk-a-pi) in ram le miphun thansohnak ding hrangah nasaten hna an tuan fawn. 2005 sung hliakhlainak vek asile American misa lakah 55%, mipum 83.9 million cun volunteer in thazang an pe. Cucu ziang thawn a bang aw ti asile mi 9 million fulltime hnatuan vek asi ih hlawhman in tuak asile US $ 239 billion hlawh zat a lakin an tuan tinak asi. Cun cozah asilo mi pawlkom (NGO) pawl hin hnatuan (employee) 10.2 million a nei ih USA ramsung hnatuan hmuahhmuah ih 6.9% an si. (http://www.nptrust. org/philanthropy /philanthropy_ stats.asp)\nZiangtlukin American ram misa pawlin America ramsung le leitlun ramtin milai pawl hrangah mai lungsung suak rori in an neih sumsaw an peksuak tihi a tanglam thu pawl hin a lailang zetin a lang.\n2004 ah thu hliakhlai nak vek asile USA ih foundation pawl kutsung sumpai um hi US $ 510.5 billions hnakih tam asi. Foundation pawl hin a lak in milai thansonak le hmasawnnak ding hrangah sumpai an pe suak ringring. Kum 2005 sungah Ammerican misa pawlin an thawh mi hi US $ 260. 28 billions hnakih tam asi.\n(http://nonprofit. about.com/ od/trendsissuess tatistics/ a/givingusa2005. htm)\nKum 2004 le 2005 sungih boruak tha lo (natural disaster) ruangah siatsuah mi pawl bawmnak hrangih USA misa pawlin sumpai an thawh suak mi hi kum 2005 sungah thawh mi lawngah US $ 7.37 billions asi. Kum 2005 sung ih peknak vek asile mimal pawlin an peksuak mi hi $ 199.07 hnakih tam asiih thawhhlawm zate ih 76.5% tluk lai asi.\nCorporate Foundation pawlin sumpai mi bawmnak hrangih an kawlmi hi 2004 vek asile US $16.6 billion asi. ( http://foundationce nter.org/ )\nUSA ramleng lamah USA misa pawlin cohzah si lo pawlkom hmin an peksuak mi pawl:\nUSA kumpi hin kumtin te ramleng ah billion telin leitlun ramdang misa pawl hmasawnnak ding hrang sum a peksuak vekin cozah asilomi pawlkom khalin mimal le coroporate pawl sum thawhkhawm mi hmangin leitlun ram tinkimah kumtin te US dollar billion telin mi harsa le thansohnak hrang a bawm ve ringring. Kum 2001 ah peksuak mi vek asile US $ $3.3 billion asi ih kum 2002 ah $3.2billion lenglo asi. .\n2002 vek asile sumpai thawhsuak tu (funders) 636 pawlkom ih leitlun ramtin ah bawmbak an pe suak ih leitlun pumpuluk ah cozah si lo pawlkom pawlin bawmnak peksuak mi hmuahhmuah ih thenli then ih thenkhat (1/4) cu USA misa pawl peksuak mi asi. USA in bawmnak a pek tambik pawl cu Asia ram pawl an si ih a phnih nakah European ram sung um pawlkom pawl le pathumnakah Africa ram misa pawl tla an si.\nSource: The Foundation Center , Foundation Growth and Giving Estimates, 2006. Dollars in thousands. Aggregate foundation fiscal information in tables and figures is based on data provided to the Center as of January 2006. Fiscal data on individual foundations included in this table may be more current.\nTop 50 Foundations by Assets, 2004\nFoundation State Foundation Type1 Assets Total Giving2 Fiscal Date\n1. Bill & Melinda Gates Foundation WA IN $28,798,609, 188 $1,255,762,783 12/31/2004\n2. Ford Foundation NY IN $10,685,961, 044 $ 522,872,210 9/30/2004\n3. J. Paul Getty Trust3 CA OP 9,642,414,092 22,671,156 6/30/2004\n4. Robert Wood Johnson Foundation NJ IN 8,991,086,132 359,500,275 12/31/2004\n5. Lilly Endowment IN IN 8,585,049,346 428,977,921 12/31/2004\n6. W. K. Kellogg Foundation MI IN 7,298,383,532 244,342,812 8/31/2005\n7. William and Flora Hewlett Foundation CA IN 6,525,004,389 268,427,895 12/31/2004\n8. David and Lucile Packard Foundation CA IN 5,328,293,452 302,778,355 12/31/2004\n9. Andrew W. Mellon Foundation NY IN 5,301,066,615 181,186,431 12/31/2004\n10. Gordon and Betty Moore Foundation CA IN 5,042,534,007 225,986,140 12/31/2004\n11. John D. and Catherine T. MacArthur Foundation IL IN 5,023,223,000 209,996,176 12/31/2004\n12. California Endowment CA IN 3,729,571,524 153,242,789 2/28/2005\n13. Starr Foundation NY IN 3,546,599,566 168,167,773 12/31/2004\n14. Annie E. Casey Foundation MD IN 3,295,299,665 171,354,926 12/31/2004\n15. Rockefeller Foundation NY IN 3,237,183,825 143,202,709 12/31/2004\n16. Kresge Foundation MI IN 2,752,257,750 97,714,540 12/31/2004\n17. Annenberg Foundation PA IN 2,603,501,021 251,663,628 6/30/2005\n18. Duke Endowment NC IN 2,542,619,779 105,774,927 12/31/2004\n19. Charles Stewart Mott Foundation MI IN 2,527,897,211 115,252,795 12/31/2004\n20. Casey Family Programs3 WA OP 2,184,894,330 3,043,869 12/31/2004\n21. McKnight Foundation MN IN 2,073,754,860 85,842,022 12/31/2004\n22. Robert W. Woodruff Foundation GA IN 2,050,757,772 104,139,757 12/31/2004\n23. Harry and Jeanette Weinberg Foundation MD IN 2,027,561,526 98,674,477 2/28/2005\n24. Carnegie Corporation of New York NY IN 1,956,023,878 84,345,200 9/30/2004\n25. John S. and James L. Knight Foundation FL IN 1,939,340,905 90,358,608 12/31/2004\n26. Ewing Marion Kauffman Foundation MO IN 1,859,797,000 51,000,000 6/30/2005\n27. New York Community Trust NY CM 1,810,817,540 139,638,866 12/31/2004\n28. Richard King Mellon Foundation PA IN 1,742,201,835 77,502,487 12/31/2004\n29. Doris Duke Charitable Foundation NY IN 1,693,460,630 59,167,979 12/31/2004\n30. Cleveland Foundation OH CM 1,632,621,913 62,432,351 12/31/2004\n31. James Irvine Foundation CA IN 1,541,924,918 49,407,820 12/31/2004\n32. Alfred P. Sloan Foundation NY IN 1,505,602,994 59,742,875 12/31/2004\n33. Houston Endowment TX IN 1,461,271,723 71,447,356 12/31/2004\n34. Wallace Foundation NY IN 1,364,654,036 54,873,749 12/31/2004\n35. Chicago Community Trust IL CM 1,324,379,128 61,677,060 9/30/2004\n36. Brown Foundation TX IN 1,314,216,005 52,849,201 6/30/2005\n37. W. M. Keck Foundation CA IN 1,307,546,774 48,658,855 12/31/2004\n38. Donald W. Reynolds Foundation NV IN 1,248,736,254 93,821,508 12/31/2004\n39. Lumina Foundation for Education IN IN 1,196,062,690 37,022,655 12/31/2004\n40. William Penn Foundation PA IN 1,185,344,692 59,476,104 12/31/2004\n41. Michael and Susan Dell Foundation TX IN 1,178,008,895 22,835,754 12/31/2004\n42. Kimbell Art Foundation3 TX OP 1,166,864,334 74,635 12/31/2004\n43. Samuel Roberts Noble Foundation OK IN 1,161,500,185 6,674,662 12/31/2004\n44. Walton Family Foundation AR IN 1,129,770,302 101,240,263 12/31/2004\n45. Freeman Foundation NY IN 1,105,283,491 65,311,141 12/31/2004\n46. California Wellness Foundation CA IN 1,095,660,990 40,505,102 12/31/2004\n47. Marin Community Foundation CA CM 1,071,953,470 55,436,347 6/30/2005\n48. Moody Foundation TX IN 1,056,384,643 57,621,881 12/31/2004\n49. Daniels Fund CO IN 1,040,647,749 34,204,475 12/31/2004\n50. Howard Heinz Endowment PA IN 933,443,085 36,557,675 12/31/2004\nSource: The Foundation Center, Foundation Growth and Giving Estimates, 2006. Aggregate foundation fiscal information in tables and figures is based on data provided to the Center as of January 2006.\nFiscal data on individual foundations included in this table may be more current.\nIN = Independent; CM = Community; OP = Operating.\nIncludes grants, scholarships, and employee matching gifts; excludes set-asides, loans, PRIs, and program expenses.


Chin Ramkulh Pehtlaihnak Pawl Theihpinak Umlo In Telenor In Phone Ban Sak - Chinland Today Media\nChin Ramkulh Pehtlaihnak Pawl Theihpinak Umlo In Telenor In Phone Ban Sak\nJune 3, 2015 1:51 am·0 comments\nChin Ramkulh Pehtlaihnak Zung\nHakha: Chin ramkulh ah Telenor in phone banṭhuam a sak rero nan Chin ramkulh pehtlaihnak zung fehtlang in hna an tuan lo ruangah, Chin ramkulh pehtlaihnak lam cun zianghman an theihpi velo. Asinan rampi acozah le ramdingkhawm pawl ih lungkimnak ih an tuah mi a si.\nHakha peng Chuncung le Hakha kar lak lamzin sir ih Telenor phone banthuam an sak theh mi June ni 1.\n2015 kum ihsin thok Chin ramkulh ah Telenor in phone ban thuam an bun thok rero. Tutak fang ah hmun thenkhat ah leiram an lei theh zo ih ban thuam sak ding lawng an hmabaaknak le ban thuam an sak theh zomi pawl khal an um. Asinan hi tiih Telenor ih hnatuannak thu ah Chin ramkuklh pehtaihnak zung lam pawl fehtlang in zianghman an tuah lo ruangah Chin ramkulh Pehtlaihnak lam ihsi cun zianghman an theih pi ve lo.\n‘Himi thu ahcun zianghman ka theilo’ tiin Chin ramkulh Pehtlaihnak Manager cun a sim.. ‘Ramdingkhawm cozahpi thawn lungkim ih an tuahmi a si ih kannih in zianghman hnaihnok theinak kan nei lo. Cun mipi hrang pehtlaihnak tha ding ih tawlrel an si tikah lungawi te’n kan hmuak men mi si. Sinan thuhla in simthei lo hi cu kei mai’ hrang khal ah upa pawl in thu in sut tikih ka thei lo vun ti hi nuam ka ti lo. Tucu kanmah rori in fangṭil fuan sar bang in data ka sar vivo” ti ah Chin ramkulh pehtlaihnak zung ih upa pakhat cun CT media hnenah a sim.\n“Hmun dangah cun ramkulh zung hman rel lo, peng pi zung hman in company pawl ih data pawl in sim thei si. Tucu ramkulh cozah ziang an siar lo vek tla a bang. Ramkulh pakhat cun amai ramkulh sung ummi thuhla a thlengmi pawl amai’ hnen ih thleng theh ding a si nan. Khatlam zawng ih kan sim a si le ramkluh cozah thuneihnak a mal tuk ti tla’n kan sim thei” tiah Hakha khua tualsung um mi pakhat in a sim.\nTedim le Tonzang peng ah banthuam(5), Hakha peng sungah banthuam(2) le Matupi peng ah khal phone banthuam an sak rero. Hi thuhla thawn pehpar in Telenor company ih tuanvo neitu pawl phone in call rero a si nan pehtlaih theih a si lo.#


Soisel ih na um lonak dingah Mi dang va soisel hlah - Chinland Today Media\nSoisel ih na um lonak dingah Mi dang va soisel hlah\nDecember 30, 2010 9:44 pm·0 comments\nHmuntin ah soisel-awknak hi a tam tuk. Mi dang ih thu rel hi nuam kan ti zawng a si ruangah maw? Mi pakhat ih thil ti/tuah mi parah lungawipi, thapek le lawm lam si loin ziang si a ti sual/palh mi a um ti lawng hi kan bawh-aw ciam mam. Mino pawl in mahhnak ih u pawl ih thil tuahmi parah kan soisel, Upa deuh pawl in Mino pawl ih thiltuah mi parah tha pek lam si loin soisel le famkim lonak kan hawl. Kawhhran pakhat le pakhat kan soisel aw, hnam khat le hnamkhat kan soisel aw. Venghnen kan soisel aw. Unau kan soisel aw. Midang ih thuhla kan rel duh. Ahleice in Khawhhran pakhat le pakhat, Fellowship pakhat le pakhat soisel-awk hi a tam.\nUnau… mi dang soiseltu maw, mi dang ih soisel mi kan si.\nSoiseltu kan si ahcun mah le mah hi cekfel awta sehla.\nZiangruangah mi dang ka soisel?\nMai mitsung ih hnawm tumpi hlonta loin\nmidang ih mit-hnawm fate hmutu kan si pang maw?\nSoiseltu kan si sung poh cu kan soisel mi nu/pa hnakin kan niam,\nsan kan tlai lo, kan fim lo tinak a si.\nZumtu mi piangthar le mifim/fel pangai pakhat in mi a va soisel dah kel lo. Cuhnak in an hrangah thla an camsak ih an sambaunak pawl hrang ti theitawk in a bawm. A zaang a fak ih a tulsam mi pawl a cang theitawk in a tuah sak. Kan ni teh ziang kan bang?\nMi dang ih soisel mi kan si ahcun Bawipa hnenah sualsir in thlacam sehla. Bawipa hmai ah ti sual/palhmi kan nei pang tla a si thei. Cule a lo soiseltu pawl hrangah thlacam sak aw.\nSoiseltu kan si pang ahcun kan soisel mi nu/pa, Kawhhran, Felloship hnakin kan niam, san kan tlai lo sawn tinak a si. Curuangah Baibal sungih a sim vekin… Soisel ih kan um lonak dingah Mi dang kan va soisel ciam mam lo pei uh! Pathian ih Biakinn a simi kan taksa ruangpi hi thianghlimten kan ret sawn pei uh. Cutik lawngah kan ram a dam dingih Pathian tla a lung a awi ding.\nBy: Salai Star\nTidai Kan In Mal Ruangih Kan Taksa Ih Thil Cangmi Pawl


Pawl may refer to:A common component of a ratchetA part of the adjustable height locking mechanism of an extension ladderPawl (constructor), a former racing car constructorA part of a table saw splitter, a safety mechanism designed to prevent kickback\nVideo results for the word "pawl"\nThe following video provides you with the correct English pronunciation of the word "pawl", to help you become a better English speaker.\nPawl oli yhdysvaltalainen kilpa-autovalmistaja, joka osallistui Indianapolis 500 kilpailuun kausilla 1951, 1954 ja 1955. Tallin kuljettajat Jimmy Davies, Rodger Ward ja Eddie Russo keskeyttivät joka kilpailussa teknisiin ongelmiin.\nzaustaviti zaponac zapinjač zaklopac skakavica kračun Free for individual usage/Besplatan za osobnu uporabu\nضامن ،شيطانک ،باگيره يا عايق نگاه داشتن ،ميله گردان محور چرخ لنگرعلوم مهندسى : گيرمعمارى : خار کلمات مرتبط(2) کلمات مرتبط(pawl): بازگشت به واژه pawlbacking pawl ratchet and pawl mechanism Dizionario inglese-italiano 1.0.012Download this dictionary\nDENTE D'ARRESTO. FERMARE CON DENTE. PEDONE. PEDINA. PEGNO. IMPEGNARE\n| pawl in English | pawl in French | pawl in Italian | pawl in Spanish | pawl in Dutch | pawl in Portuguese | pawl in German | pawl in Russian | pawl in Japanese | pawl in Greek | pawl in Korean | pawl in Turkish | pawl in Hebrew | pawl in Arabic | pawl in Thai | pawl in Hungarian | pawl in Czech | pawl in Latvian | pawl in Croatian | pawl in Serbian | pawl in Urdu | pawl in Bulgarian | pawl in Danish | pawl in Finnish | pawl in Norwegian | pawl in Romanian | pawl in Swedish | pawl in Farsi | pawl in Macedonian


MP Pawl Hi Kan Soisel Siang Pei Maw? AW - Chinland Today Media\nJuly 29, 2015 12:09 pm·0 comments\nChinland Today Media ih neih mi Chinland Today Facebook Group ah Salai Van Kio in Kan MP pawl khui tawk ah nan um ṭheh timi a ngan. Mi 247 pawl in Like an pek ih mi 92 pawl in mak zetzet I an comment. An comment pawl zoh tikah ramkhel party tongpa ṭan ih ṭan lole hmuhnak bi le ruahnak kau lo zetzet khal a um. Awmang lo zet ih rak sut ih rak eltu khal an um. Hi tiih mipi lam ih ruahnak bangaw lo celcel lakah MP Pawl Hi Kan Soisel Siang Pei Maw? tiin kan MP pawl kan zoh dan, Media le news agencies, mipi pawl ih kan lungput um tu dan ding mallai tarlang sehla. Online Facebook ah a thupi lo tiih rak ruat tutla an um men ding. Asinan tulai online cu santiluan thawn a sihcihaw mi a sizo ruangah Online men tiding a si thei nawn lo a si.\nVankio ih a ngan mi cacu hitin a si “July ni 28 sun Laitlang le Kalay ti a lian rero ah ah Chin MP pawl le Sagaing CAM ih facebook wall cu hivek men a si.\nJuly ni 28 ih wall update tu hi Sagaing CAM Pu No Than Kap a si ih a zuk tarmi cu nauhak pakhat hri fawkih tap rero khi si.\nZiang khal sisehla anmah mee rak thlak tlingtu mipi pawl an haiih kan um rero lai ah an wall ihsin khal in thlakung zonnak awkam pakhat khal kan hmu hai lo.\nCun Lairawn ih Chin Media pawl teh mipi hrang kan tuanvo kan ci maw.” tiin a tarlang. A zuk hmanmi pawl cu CAM Pu No Than Kap ih facebook wall, MP Khuang Ling ih facebook wall le MP Louis Zung Hlei Thang ih facebook wall pawl an si.\nMedia pakhat lole Journalist pakhat, asilole news agencies pakhatkhat hin, kan MP pawl ih hnaṭuan mi hnaṭuan lo mi, hnaṭuannak, an um dan pawl a sinak vek ih an ngan mi hi soisel a silo. An tuah diklo mi ah le an tuah sual mi pawl ah soiselnak tuahtu ding le mipi hnen ih thudik thantu ding khal Media a si. Hi pawl hi News Agencies, News Media le Journalists pawl ih ṭuanvo hrimhrim a si.\nA na cang theilo Ramsung Media pawl khi seherhza ngaingai kan si sawn. Cuti a sile ziangruangah MP pawl lawng maw an thuhla kan ngaihven ding!! Silamlam lo, Chin mi vantlang ih thil cang mi pawl, diklonak ih lairel thutluknak, mimal canvo pahbal saknak le namneek awknak pawl khal a tarlang ding mi a si.\nAhleice in MP pawl cu rampi acozah ih thuhla thlentu ding le ausuaktu ding hrangih mipi pawl ih hril mi an si ruangah mipi auaw hmangin Media pawl in an nor ding mi hrimhrim khi a si. Hi tiih media ih a nor tikah a dik lo mi thawn an sinlonak pawl a puhhrim ahcun Media khal cawhkuan tertheih a si. Cucu daan asi. Kan dung nai teah President Thein Sein ih thuhla diklo ih an ngan ruangah thuthang cazual zohfeltu pahnih $ 800 veve an cawh. Cuvek in cawhkuan tu, kan ram sung media lawng siloin, leitlun Media tumbik AFP, AP, ABC le agencies dangdang pawl khal an kuan thotho. Himi ruangah Media Ethic le a mawhphurhnak theifiang lo in thuhla zingzoinak hi zohmanin an tuah dahlo a si. Curuangah thuthang midang ih ngancia, mai ngan mi vekih rak latu hi rukru tiih an rak tinak khal cu a si. Mawhphurhnak nasa zet an liang parah a um ti a fiang a si.\nHivek theihthiamlo dingin kum 50 leng, mai thu ih lalnak hmangin Ralkap in in rak ukbet silawm!! Tulai santhar mino pawl in cumi Media le news agencies, Journalist pawl ih an thacahnak theithiam lo ih kan rak um a si thotho ahcun, mi pakhat ih laknak, mai duhnak ih thurelnak, mipi bumnak pawl hi a thleng hrimhrim ding a si.\nMedia in online in asilole, cazual in a silole zuknung in lole, Radio in zalenzet ih a cangvaih thei le rampi roreltu pawl ih rorelnak le MP pawl ih hnaṭuannak khal a tluang in mipi hrangah zalennak a suak thei.\nAhleice in tui kan dinhmun vek; Tilian, Meikang, Inn lo lonsak awknak pawl tla hicun kan MP pawl ih ṭuanvo tumbik a si. Cucu mipi pawl ih kan hriltlinnak san khal a si. Mipi hiipnak tuah menmen ih thukam men hi a tawk lo. Tuvek caan ah rampi acozah hnin dingin an ausuak ding mi a si. Cuvek ih au suak theilo MP kan nei a si ahcun kan MP pawl cu hrilawknak ah a ausuak thei ding ih kan zum mi le kan rinsan mi kan hril ding a si. Cucu mipi pawlih kan thuneihnak le kan canvo, kan huham a si.\nHi tiih ti tikah Media in a duhduh in MP le upa pawl a sawh ciamco ding tinak a silo. An tuah ding mi awm le an tuah ding mi hmangmawi pawl tuah hna thiamlo, hnaset an tun c aan ah Media in mipi hnenah MP pawl cangvai dingin an hninter hrim ding mi a si.\nCuruangah MP pawl le upa cungcuang deuh pawl Media ih a tham, angiar tikah mipi pawl in a dik maw diklo tiin felfai ten kan zoh thiam ding hi a poimawh zet. Kan rak ṭan mi an si ahcun an tuah ṭhat mi pawl tarlang, pholang thei dingin media pawl sor hna le hman dan thiam ve in mipi lam khalin ṭan hmun kan rak khuar ve ding a si.\nHivek ih ṭuankhawm thei ding kan duh ruangah kan u le pawl in an sankhat cem in, an thisen le an nunnak pawl, Uktu tawhrot Ni Win san ihsin tui ni tiang mipi zalennak ding hrang an rak sual rero zo. Asinan mi pakhat lole mimal duh filor ruangih a diklo mi tiang kan pom ahcun Ni Win uknak ihsin kan au rero mi le kan sual tum rero mi, mipi zalennak famkim cu kan co thei dah lo ding a si. Kan MP pawl hi an sunglam ihsin kan nor ding hrimhrim mi a si. Curuangah mipi hrang hnaṭuantu ding ih kan hril mi an siih, rorel thuneihnak anneih vekin, mipi pawl khalin an parah ruahsannak le dingtluk lairelnak thawn kan ngiar ringring ding a si.#


Ralhraang pawl in mi Phone an check tikah himi pawl hi an zoh tlangpi | Falam Online Media\nRalhraang pawl in mi Phone an check tikah himi pawl hi an zoh tlangpi\nSeptember 10, 2021 September 10, 2021 Ni Hnem Sung\t0 Comments\nKan ram boruak cu tuhlan hnakin sosang lam a pan vivo, cu rualrual in ralhraang pawl khal tuhlan hnakin an Heer sinsin ding.\nA khaatkhaat ih mi phone an check ṭheu mi cu rin lo lai ah cawp le cilh in mi phone an check sak thlang ding.\nPhone ih kan ret mi zuk pakhat lole ca kuat tluankhat tivek ruangah kan nunnak hrang tiang phan sak ṭul dinhmun ah kan um ruangah ralhraang pawl in mi phone an check tikih an zoh tlangpi mi pawl kan run tarlang ding.\nSAC ralhraang pawl ih Phone check tuar mi 4-5 thusutnak kan nei cu a hnuailam bangtuukin simfiahnak an nei.\n1. Hmaisabik ah zuk le video retkhawmnak Gallery an check tlangpi. (Delete zomi file (zuk,video,cakuat ….. tvk) pawl check sak tuar khal an um)\n2. Video player khal a hranten an zoh.\n3. Phone call record, message le File manager pawl cipciar zetin an zoh fiang.\n4. Note pad an zoh ih, Internet ong terin Google photo khal an check.\n5. Facebook, messenger, viber, whatapp tvk an kau thluh ih video le zuk thupnak app khal an hawl.\n6. Aneitu mithmai zoh phah in Phone ah Second space a tuah le tuah lo an zoh sak.\nCuruangah mahlawng siloin rualpi, sungkhat unau, venghnen, ralkappi hrang tiang ṭih a nung thei mi file tivek cu phone sung ah ret lo seh la a ṭha bik.\nSiarbet : SAC ralhraang lakah a lo hum theitu Android App\nMi phone check lawng duh tawk loin delete zo mi zuk tiang an phorh sal thiam ih, cuvek ruangih kaihkhih tuar khal an tam thlang.\nNaupai pakhat phei cu ralhraang pawl ih hremnak ah a nau a siat phah. Amah cu an hrem hnu ah thlah sal a si nan a phone sung an zoh sak tikah Lamzawh duhphorh lai zuk tivek an hmmu ruangah an kai saal.\nHlo verver ko in Phone sung ih file (zuk,video,cakuat .. tvk) pawl ziangtin kan delete ding?\nKan phone sungah Dothleng cangvaihnak thawn pehparmi zuk, cakuat tvk retṭhatu kan um hnih-thum ding. Boruak se vivo in delete zotu khal kan um ding nan ralhraang pawl in delete zomi zuk pawl an phorh sal thiam tikah ziangtiklai khalah buainak tong thei kan si.\nMiṭhen cun phone Factory reset tuah hnu ah a sung ih file pawl a hlo verver thluh an ti. Cumicu thudiklo a si. Factory reset tuah hnu khalah zuk le ca ṭhenkhat cu olsamten phorh suak a theih saal.\nAndroid app iShredder, Shreddit le Data Eraser cb tvk an hmang tlangpi ih cumi app cun phone sungih delete zomi data umnak hmunlawng pawl a hnawt fai thluh. (a thuahthuah rorin hmunlawng pawl hnawt fai ding a si tikah a kholh fai sung a rei zet ding. Na kholh hlan ah amalbik phone bettery 80% tal si ding in thun cia aw)\nThil thupi tuahnak a si vekin limit umloin na hnawt fai duh cun paisa pek a ṭul. Free version cun nikhat ah 100MB lawng a hlon/hnawt thei.\n← Gangaw peng ih rapthlakza kahdonak\nRalhraang kut tuar PDF sungtel 13 le khuami 4 hrangah Phuba an la →\nChin ramri ih sunvu deuh thaw doawknak ah SAC Ralhraang tuar na\nThisen Thiang hmangin Myanmar Covid 19 mina Pali Damter


I’m a cat, duh 👆 - The Fap Site\nLauren Spank or squeeze?\nSpank or squeeze?\nJuanita Belle black pantyhose


Leitlun Ih Sakhua Zelen Lobik Ram (8) Pawl - Chinland Today Media\nLeitlun Ih Sakhua Zelen Lobik Ram (8) Pawl\nNovember 19, 2010 7:59 pm·0 comments\nUnited State cun Leitlun ram tin an zingzoinak ihsin sakhuanak zalenlobik tiih an hmuhmi suahmi ram pawl cu tarlannak an nei.\nState Department International Religious Freedom Report cun ram pariat (8) a hrilsuak ih sakhuanak ih zalennak an neihmi pawl khamciin an nei tiin “a hleice ih ruahharmi” tin a ti hai.\nKawlram ralkap miuk cun daan bulhram thawi pehpar in sakhua zalennak cu khamcin neiin a tuah ih Buddhist sakhua hotu upa pawl ih thuneihnak le lalnak ruangah minung covo le ram khelnak ih zalennak cu khamter a si hrih tiin ngankhum a si.\nAcozah pi cun Theravada Buddhism (Phungki pawl Biak nak) cu nasa zet in an cawisang ih tlangpar mi pawl le tthalai nonawn, tlawngta pawl cu an sakhuanak ih luhter tum in nawrnak nasa zet an pe tiin ngan khum bet a si.\nNgankhumnak ih an sim dan ahcun “Khristian pawl le Islamic pawl cun an biak inn le an ram pawl tuahtthat ding le a thar sak ding ah siannak lak a tul tin’ an sim. A hleice in Muslim Rohingya hnam nauta pawl in thliarhrannak nasa zet an co ti khal cun an hminsin tel.\nngankhumnak ih a sim dan ahcun July 2006 kum ih Muslim Uighur pawl ramthu ruangih buainak a suh hnu ihsin Xinjiang pawl parah China communist a cozah cun nekcepnak nasa zet in a ti pung ti a si. Ahleice in hivek ih sakhua nekcehnak hi Tibet ram ah a luar ce ti a si.\nNorth Korea hi leilungtlun ih minung cozo rapbet tu leh hmuhsuamtu bik tu tiih sim a siih hi hlei ah sakhuanak ih zalennak khal ziang a siar lo tel tiin ngankhum a si bet. “sakhuanak ih zahder awknak a cozahin pakhat hman a nei lo ih mimal ih sakhua le zumnak an duh hriltheinak tiangin a cozah cun rak rolh aw in thuneihnak a nei tiin hminsin a si. North Korea ah sakhuanak ruangih camp ih khum mi-mi 150,000-200 an um ding zum a um ti a si.\nSakhua tizah ding le zalennak dan cu a pe ko nan a cozah le sakhuanak thu ih puanzarh awknak neih cu kham a si.\nSunni Islam cu an ram pumpi ih sakhua pompi mi a si. A mahlawngte ram an pom duh ah maw duh lo ah maw sakhua duhhril theinak cu zalen zet in a pe ih mahten a thup te ih biak theinak a pe.\nAn daan bulhram pi ahcun sakhua zalennak cu siannak cu a ram pumpiih hman sian a si. Sudan’s constitution allows for freedom of religion throughout the country. Islam cu duhsaknak an pe. Ngankhumnak ih a sim dan ahcun kum dang vek silo in Khristian pawl khal an biak inn ah khawmnak an hmang thei ve thlang ih an ni sunglawi pawl khal an hmang phah thei tin an sim tel bet.\nAsian khawmual ih ram laili bik ram hin covo tampi khamnak a neiih ahleice in zumnak thuhla lam sim ton awk, zirh awk tonnak pawl sian a si lo. Hi khamnak hi sakhuanak ih hmincazi pe aw pawl hrangah a hleice ih covo khamnak tuah a si. Acozah dokalh zawng ih phunzarh awknak nei tu hminkhum lo sakhua zumnak pom tu ih a rel ahcun an puh mi pacu thawng thlak theih cih a si.\nAfrica ram a kikawng thatnak tiih theih lar mi ram a si. Aram sungah Khristian le Muslim tiin an then aw ih 1997 kum ih an daan bulhram pi ih sakhua zalennak cu tu ni tiang an hmang thok hrih lo.\nRakhine Buainak Ah UN In Ralrinnak Pe\nChinese Mino pawl Christian le Islam ah Lut Tam Vivo\nNigeria Raalkap Pawl In Biakinn Sungah Mi Paruk Kap That\nBuddisht Phungki Pawl Ih Thu Duhlotu Suu Kyi


Sri Lanka Cozah In Media Pali Dawi Suak - Chinland Today Media\nMay 13, 2009 1:55 am·0 comments\nSri Lanka ralkap leh LTTE pawl do awk nak cun daihlam a pan thei cuang hrihlo. Hi an do awknak ruangah mizan sun ihsin tui zing tiangah minung 378 an thi ih midang 1,122 ih hraimhma an tuar tiah hi do awk nak hmunih um vetu Dr, V Shanmugarajah cun a sim. Mithi pawl lakah hin 106 cu nauhak an si tiah a simbet. LTTE thupuangtu cun minung 3,000 lenglo an thi tiah a sim ve thungih, hi mithi pawlcu Sri Lanka ralkap pawlih thah mi an si tiah LTTE pawlcun an sim. Asinan Sri Lanka Cozah cun LTTE pawlih puhnak thu cu thuphan asiih Mithi pawlcu LTTE pawlih thah mi an si tiah an puh tawn aw rero.\nAn do awknak hmun ah Media pawl feh theih asilo ruangah an kah awknak hmunih thil thelng mi leh thil umdan famkim tei theifiang asi lo ih Cozah thu maw dik sawn LTTE pawlih thu a dik sawn ti khal theifiang thei asi hrihlo. Sri Lanka Cozah cun Britist Media minung 4 cu an ramih sin a dawisuak ih, hi pawlhi London ih Channel 4 ih hnatuan tu an si. Hi Media pawlhin Sri Lanka buainak ih mipi pawlih tuardan leh harsat nak pawl leh Ralkap pawlih thilti dan pawlcu an zuk ruangah Sri Lanka Cozah in an duhlo ih an dawisuak nak asi.\nTui an kah awk nak hmun ah minung 50,000 lenglo an tarta hak lai ih .an kah awk nak hmun pawlcu thisen ih bualawk nak hmun vekih rap thlak a si ih Nauhak tamtuk an thih ruangah UN cun Sri Lanka Cozah cu a sawisel a si.\nSurbung Tlang Thuthang Siar bet\nUS In A Ralkap That Ding\nPakistan Leh Taliban Pawl Kap Aw Rero\nMiddle East Ah Buai Nak Suah Sal Zum\nFarc Tapung Cak Sal\nSouth Africa Cozah Minister Ah India mi 6 Tel


Justin Bieber A Dam Lo Besia, “Thlisia Hrang Lak Khalah Ka Hnenah Jesuh Aum” A Ti – Meifar\nJustin Bieber A Dam Lo Besia, “Thlisia Hrang Lak Khalah Ka Hnenah Jesuh Aum” A Ti\nJune 17, 2022 admin Leitlun 0\nLeitlun hlasakthiam hminthang kum 28 mi Justin Bieber in damlonak danglam zet ‘Ramsay Hunt syndrome’ timi a nei. A hmai khatlam hi a zeng, a cang thei lo ih a mit khatlam khal a ṭhep thei lo. Rawlei khal harsa a ti zet thu June 10, 2022 sun ah a mipi pawl a theihter.\nTulai tak hi leitlun hmun dangdang ah tlawng in concert nei vivo ding a si nan a damlonak ruangah ‘Justice World Tour’ cu a ṭulhsal. June 13 ah Justin Bieber in, “Ka hringnun ah thlisia a hrang nan a rehsal ding ti ka thei. Thlisa hrang lak khalah ka hnenah Jesuh aum. Harsatnak kan ton caan ah kanmahten kan um lo ti in theihter ṭheu. Pathian in ka thiltuahmi ziangkim a thei thluh.\nZohman ka theihter duhlo mi ka hringnun ih thimkhawzing khal Pathian in arak thei thluh ih in cohlang thotho. Thlisia hrang lakah hnangamnak in neihter, ka hnenah Jesuh aum ih thlisia cu kumkhua in a hrang lo ding ti ka thei. Thlacamnak in in rak bawm cio hram uh” a ti.\n2018 kum ah model kum 25 mi Hailey thawn an neiaw, Hailey hi Christian innsang ihsin thanglian a si. Justin Bieber ih nupi Hailey cu mipi in an uar theilo nan a Christian nun cu a ṭha zet. Justin Bieber ih nun tuahṭhatu an ti. Hailey in a pasal damlonak thuhla ah, “Nikhat hnu nikhat a dam ṭha vivo. In duhsaktu nan zaten parah kan lungawi tuk” a ti.\nCDM Saya Cu Bike Thawn Khualak Ah Thil A Zuar Ih Motor In A Pah That\nMipa Pakhat In An Innhnen Nauhak A Sualpi


Chin ramkulh ih Sub-Election Commission ṭuanvonei mipathum kaihkhih tuar | Falam Online Media\nChin ramkulh : 2020 rampi hrilawknak ih pengṭhen Election Commission ṭuanvonei mipathum cu February 10 ah palik in an kai tiah theih a si.\nKaihkhih tuartu mipathum cu Thangtlang peng Election Commission ih ṭuanvonei Salai Khin Aung Ling @SangSang, Hakha peng Election Commission ṭuanvonei Pu Thla Kio Lian le Salai Thawng Pi te pawl an si.\nHih thuthawn pehpar in “Pu Ronnie Thla Kio Lian cu February 10 zaan ah an kai. Salai Thawngpi cu February 11 zinglam nazi 12 luan ah palik in a inn ah luhhnawh in an va kai. Thantlang ih an kaih mi khal Hakha lam ah an hruai cih. Kawlrawn lam ih Election Commission ṭuanvonei tamzet khal kaihkhih an tuar thok” tiah The Chinland Post in a tarlang.\nPu Ronnie Thla Kio Lian in February 9 ih lamzawh duhphorhnak neitu thazaang pek nak a nei lai….\nKaihkhih an tuar nak san cu theihfiang a si lo nan 2020 rampi hrilawknak ih Pengkulh huap Election Commission an ṭuannak thawn pehtlaihnak a um ding tiah zumnak a um a si.\n2020 rampi hrilawknak ah vote diklo a um timi phuahlam thawn rampi cozah thuneihnak laktu Myanmar ralkap cun 2020 rampi hrilawknak ih vote diklo thuthawn pehpar in hmalaknak kan nei leh ding tiih a rak phuang cia mi cu tui`zaan February 10 ihsin a cangvai thok tiah ruahnak a um a si.\n← Duhphorhnak nei ruangah CUSR sungtel 2 kaihkhih tuar\nFalam telin rampi huap Election Commission ṭuanvonei mitamzet kaihkhih tuar →\nMRTV ih hnaṭuan Pu Kap Hlei Piang cu Hngawng tan in that tuar


Na Ralring Zo Maw? - Chinland Today Media\nJune 28, 2009 1:22 am·0 comments\nAnmah pawl cu Pathian bia in rawl an ulh lai ah Thlarau Thianghlim in, “Barnabas le Saul hi ka thiahmi hnattuan lawng ttuan dingah thiadang uh,” tiah a ti. –Tirhthlah 13:2\n– Job 11-13\n– Tirhthlah 9:1-21\nMission hnattuan feh dingin kan tummi kan feh hlan thla 3 duh ah ka rualpa in, “Mi pakhatkhat an rak thei lo pang asile an ai ah ka lo thlun hngai pei,” a ti. Jamaica ih July nisa lakah ni 8 sung si thuh, thilhlun rem le bun saal ding cu a ol lo. Hmanseh ka rualpa cu a feh paihzet a bang.\nZarh 6 a duh tikah mi pakhat hrang a lawng. Ka rualpa email ka kuat ih a feh paih lai maw ti ka sut tikah, “Ka paih, in ko pang asile ka ti ih passport hman ka rak tuah cia,” a ti lohli. In ko pang asile tiah a ralring cia.\nKa rualpa ih timtuah awkmi in Paul le Barnabas cu Pathian in a duhduh fial dingin a duh naknak ah thlah dingah thlaraulam ih a tiar aw ciami lakah an tel thu i vun mangter saal. Annih cu passport hrang an timtuah lo. Pathian bia in rawl an ul (Tirh. 13:2). Culaifang ah Thlarau Thianghlim in, “Barnabas le Saul hi ka thiahmi hnattuan lawng ttuan dingah a dang te’n thliadang (umter) uh,” (c. 2) a ti tikah an feh.\nPathian ih a lo ttuanter duhmi hnattuan ttuan dingah na tim na tuah zo maw? Thlarau Thianghlim in, “Feh aw” a lo ti asile na tiar aw cia pei maw?\nPathian hrangih hman dingah ka man,\nPathian in i hril le ka tiar cia\nHitawk siseh khitawk siseh khuikhal a poi lo\nKa thin ralringten a hngak.\nNa hman ding thil tiarcia aw- Pathian in hnattuan a lo pek ding.


Ziangtluk Miding So Na Si? - Chinland Today Media\nZiangtluk Miding So Na Si?\nSeptember 11, 2009 11:42 am·0 comments\nBawipa in thuphan pertu pawl cu a hua;\nasinan miding rintlak pawl cu a lawm. – Thufim 12:22\n– 2Korin 4\nWoman’s Day magazine in minung 2000 lenglo hnenah ziangtluk mi tluangtlam le miding an si ti zingzoinak a nei. Ziangtluk mi rin-um na si? tiih an suh tikah zateek 48% in rin-umzet kan si, an ti; zateek 50% in rin-um kan si nawn pam an ti ih; a taangmi zateek 2% cun rin-um kan si tuk lo tiah an let.\nZung hnattuantu zateek 68% pawl in zung thilri kanmah bulpak ttulnak ah kan hmang tiah an phuang. Zateek 40% cun in kai ngah lo ding ti kan theih ahcun tangka ngahmi parih siahkhon (tax) pek dingmi kan bum an ti.\nAnanias le Sapphira teih nupa in an bummi kha thei lo dingah an ruat aw (Tirh.5:1-11) . Asinan Peter thawn an ton awk tikah Thlarau Thianghlim bumtu an sizia a sim hngai. Cuti’n hmakhatte ah an thicih (cc.5, 10).\nBawipa in a kawhhran thar kha thianghlim tein a ret duhsannak cu zumtu pawl kha midang nunnak hrangah a hmang hngai duh ruangah a si. Bible saya G. Campbell Margon in, “Kawhhran thianghlim cu huham a nei… kawhhran thianghlim dingin a tuah theitu huham cu a sungih a ummi Pathian ih Thlarau Thianghlim a si,” a ti. Kawhhran ih thianhlimnak in an tettikhannak a karhzaiter; “Bawipa a zumtu pawl cu an Pawl sungah tam sinsin in an lut” (c.14).\nPathian ih hman theih mi si dingin mi rin-um le miding si zuam uhsi!\nBawipa, Na Thlarau Thianghlim in pe aw,\nTtongkam le ttuannak ah rin-um si dingin;\nThuphan hmuahhmuah ka hlon ding,\nNa hnen ihsin Bawipa, ka relh thei lo.\nMiding le mitlaitluang sinak ah degree cin le ri a um lo.\nThianghlimnak in Saangka a Ong\nKhrih Sungih Tthanlen Pitlinnak\nCawlhter Thei Lomi Thuruahcatnak


Zesuh A Suahnak & Zesuh Krih A Thih Tuarnak [ザ・リビングクライスト - Lessons 1 & 2] - Chin, Falam: Taisun - For evangelism, church planting and basic Bible study and teaching\nZesuh A Suahnak & Zesuh Krih A Thih Tuarnak [ザ・リビングクライスト - Lessons 1 & 2] - Chin, Falam: Taisun\nProgram Number: 65339\n1. Pathian nih Abraham thukam a pe [絵 1]\n2. Vancungmi nih Mary a bee [絵 2]\n3. Vangcungmi le Joseph [絵 3]\n4. Jesuh a suah nak [絵 4]\n5. Tuu khal pawl le Vangcungmi pawl [絵 5. God's Promise to Abraham]\n6. Vancungmi pawl nih nau te Jesuh an rung leng [絵 6]\n7. Simeon nih Jesuh thu a phuang [絵 7. The Angel Speaks to Mary]\n8. Mi fim pawl an rung leng [絵 8. The Angel and Joseph]\n9. Jesuh nih Nicodemus thu a zirh [絵 9. The Birth of Jesus]\n10. Jesuh Chrih hmuihmel thangnak [絵 1]\n11. Mi tha lo pawl ih a lo sang te pawl tah thimnak [絵 2]\n12. Bethany khua ah Jeush hriak a ta toih [絵 3]\n13. Judas Iscriot nih Jesuh a zuar [絵 4]\n14. Hnetabik zanriah ah a dunghlun pawl thu a zirh [絵 5]\n15. Jesuh Gethsemane dum ah hla a cam [絵 6]\n16. Jesuh kaih a tuar [絵 7]\n17. Puithiam pawl hmai ah Jesuh thu an rel [絵 8]\n18. Pilat hmai ah Jesuh thu a rel [絵 9]\n19. Jesuh thinglamtah tun ah thah ding ah an hruai [絵 10]\n20. Thinglamtah tun ah thah a tuar [絵 11]


LIAN LE NUAM SI NA DUH LE TLAWNGKAI HLAH - Chinland Today Media\nFebruary 8, 2018 11:54 pm·0 comments\nKan khawtlang, a hleice in kan fimthiam zirnak in, kan fatepawl ih ruahnak, thinlung le an hmailam paisa ngahdan ding thu ah, “nehtu le hlohtu” lole “ong le sung” timi zirhdan hi kan cawlhsan a cu. Kan tlawng kailai ah, a tam sawn cu fimthiamnak ngah hnakin, tanta-awk (sung le ong) timi zirhdan hnuai ah kan lut ih – tui ni tiang cutin a si rero lai. Kanmah pakhat cio ih pianpi tlinnak le thiamnak zawnte cu ṭhansohter lam si loin, tlawng cazirnak hrangih tuahcop dan vek ih “tlingbik” si ding ah kan zuamaw ciamco. Hivek zuamawknak ah zatek 15 lawng mihlawhtling timi kan si ih, a dang hmuah cu mai tlinnak hman hmusuak thei loin tanta kan si.\nKa damsung hrang thil ṭul ka tuah hlawhtling, tin mah le mah rinsanawknak neihphah lam loin, thinna le beidong in kan cazir kan ṭheh. Cuhnak ih poi sin mi cu, mi tam sawn cun, kan upat tik ih kan ton ding mi thil ṭul tuahsuak ding ah, timtuahnak nei thei mumal loin mualpho in kan um. Kan tesinfa tiang hivek si vivo ding ah kan duh maw? Hivek “ong le sung” lole “hlawhtling le hlawhsam” um zirhdan ah, a hlawhtling timi khal, a netnak ah hlawhsam a si thotho, ziangahtile milai sinak ih kan thiamnak cu maltefang lawng hmuhsuah ih hman ṭangkai a si. A rahsuah sunnak cu a namen lo – sumpai harsatnak, ṭuansuahmi mal, suahsualnak, thinharnak, cemti neilo\nHivek dinhmun ih mi a siatsuah theidan cu raldo tikih ralreldan thawn ka tahṭhim. Tuluk ralrel thiam hminthang Sun Tzu ih ngan mi lettu James Cleary cun, Ralrel Thiamdan (Mastering the Art of War) timi sungah hitin a ngan:\nMi tampi na thah tikah,\nRiahsia in na ṭap.\nRaldo na neh tikah,\nṬap in na lawm.\nSan a pehpeh, Tlawngcazir dan cu ṭap in kan lawm rerozo – tu cu thleng a cu thlang. Cutin thleng ding ah kanmah pakhat cio in a taw kan thawh a ṭul. Reipi in rak zirhzomi mah le mah khingbaizet le tlaklozet ih ruatawknak cu tanta a cu. Cutin kan nun ah, hlawhtlinnak kan hmu ding ih, kan tefapawl hnen khal ah, an upat tikih mi hlawhtling an si theinak dingah, an ṭul mi kan rohta thei ding. Tlawngkai ruangih in siatsuah phah mi ziangtin kan remṭha thei ding ti kan hmuhsuak ih, kanmai tuarmi hliamhma kan damter thiam le hlawhtlinnak kan hmuh hnu lawngah, kan kiangkap, a hleice in cazir ih umzia kan hmuhdan kan danglamter thei ding. Asinan, tlawng cazirnak lam ih ṭuanvo nei ban cin – nulepa, zirhtu, tlawng uktu, tipawl in mawhphurhnak kan nei cuang. Nonawnpawl in an hlutnak anmahte hmusuak thei dingah, sunglam in kan bawm thei. An pianpi thiamzawng hmusuak in, “a sung le ong” timi tivirh bang ih herkualaw rero sung ihsin suak thei dingah, kan bawm thei.\nHi cabu ih tumtah cu, kanmah le tuini ih minopawl tlun ah, tlawng cazirdan hin ziangtluk in hmual a nei ti langter a si. Kanmah le kan cazirdan, a pahnih in danglamter a har nan, bulpak cio ah malte lai vun zuam a sile a pahnih in kan danglamter thei. Hihi cabu ih hmuitin mi a si.\nPaisa thupibik ah ret in, hi cabu hi ngan a si. Kan damsung ah paisa thu hi theih fiang a thupi. A bulhram bik sumpai lakluh dan le sumsaw umtudan bik theihfiang ding hi tlawng ih zirnak ihsin hmuhsuah a thupi. Santhar khawsakdan zoh tikah, paisa lakdan thupi ih ret lo cu, sa ei lo hanghnah lawng einak hmun ih dum tuahdan thupi ih ret lo vek a si. Mipi cu mihlawhtling, minunnuam le miṭangkai si thei dingin an ṭulsam mi zirh a ṭul.\nTlawngcazir lam ah rem ṭul tampi a um lai. Tlawngkainak ah, tlawngtapawl cun hmat sangbik “A” olten an ngah rero thei nan, sumsaw ngah thei dan thei bembem lo an si thei. Culawng a si lo, khawtlang nuamter ding in lungrualten hnaṭuantlang le umtlang dan khal thiam lo an si thei. Upa cin cun, ṭuanvo ci hnih kan nei: Pakhatnak ah, Tlawng cazirnak ih hliamhma in baih mi damter thiam; pahnihnak ah, mino hrang ṭhahnem dingmi cazirdan thleng ṭul thleng thei dingin, mai tlintawk cio tuah a si. Kan zaten, mi hlawhtling, tefarual thawn lungawi soparten lentlang dialdo duhtu kan si thluh ka zum.\nDamsung phurzet in zirmi nei rero paih kan si ka zum. Kei cu, pianpi tlinnak le thiamnak kan neih cio mi a takih hmang thiam le hmang theitu kan si cio duhtu ka si; sumsaw le lennak cu mimalte hrang lawng si loin mizate hrang siter duhtu ka si; a kop ih fehtlang “suahsualnak le retheihnak” malter vivo duhtu ka si; leitlun boruak thianhlimter duhtu ka si; remdaihnak duhtu ka si. Himi ka sinakpawl in, hi cabu ih tumtah mi a langter. Cui tumtah mi pitlin ding ah, kanmah le tesinfa tiang in “fimthiam zirnak” in tawthawh ding a si.\nThok uhsi. Tui ṭum cu ti fuh thlang uhsi.


Albert Sanglyen : Chin kum thar le Fanger – www.zanniat.info\n882 History/Tluanthu\t8 years ago Web Admin 0\nPHURH HLUM LE THUAN KHAI FAA LE PAWL\nZanniat le Zahau-Sim Miphun hmuah ih kan thei thiam hmaisa bik mi Zanniat Cithlah Phurh Hlum le Zahau-Sim Cithlah Thuan Khai te unau hi an nau Hlawn Ceo thawn Kalemyo Kawlrawn “Sim” ram ih si’n Lairam mualsang “Zo” hmun ah 15th. Century sungah an thawn tul. Phurh Hlum in atu Zanniat ram ah, Thuan Khai in atu Zahau-Sim ram ah ramthar an to hnu Pathian tawlrel in kan zai-pung.\nAtu Phurh Hlum le Thuan Khai te thi (blood) ih peh aw mi Laidaan Nunphung le lungrual, rinsan-upat aw nak thu thukpi pi pawl hi siatbal duh mi lungput nei kan um pang maw?\nKhua hlanpi, hlan lai ih si’n Kum 1960 tiang hrawng cu Ruun Ti ahnaar Imphal khua ah tidai an hmang thiam ve lo ruang ah Ruun Ti akau tuk ih pursum leilawn nei lem lo in kan um dah ta. Kan Pu-Pi tla cu fursung hmuah zonzai zetin lo an thlo rero ih September thla cem ah lo rawl an khawm. October thla fullmoon hrawng cu Zahau pawl in Fang-er an nunnuam lai fangah Zanniat pawl khal Dawngpui an nunnuam ve. Falam mi-le-sa adang hmuah khal acuih nunnuam nak an nei theh. Kei ce ti in an nautat aw lo,\nKum 1990 hnu deuh thok in Falam Pawlpi, Rangoon in Fang-er, Dawngpui, Tho, Ten reh, Khua ni, Dawngsawm ti le hming dang dang thawn Lai khua sung Falam mi-le-sa pawl tuah keel Kum khua tan tikcu hi Lai Kumthar ti hmingthar pe in hmunkhat te ah kan tuah tlang sawn pei ti thu tha kan suak ter thei tik ah U Tuang Hmung inn ah nuam zet in rawl kan ei, kan lam, hla sak kan ngai ih thu reel nak thawn kumtin kan tuah thok thei zo. Falam mi milai kan tam sin sin tikah Memorial Hall, Minye Kyawswa Rd. innpii sungah kan tuah theo. Falam mi-le-sa sungah lungrual nak, thei thiam aw nak, duhdawt aw nak, rinsan aw nak ahram pi pi pawl atho ter thei. Khua hlan Lai lam a phun phun hman kan lam thok ngam rori. Mino pawl duh daan hla tla kan ngai,\nCun, Kum 2001 thokin Falam mi tampi cu USA ah bur pi pi le inn sungsang te te in kan vai thok,\nAcuih ramthar cer pawl sungih upa hrekkhat pawl cu Kum 2002 kum, Battle Creek, Michigan State ah khawm in Lai Calai thu kan reel thok tik ah Falam Pawlpi, USA din thok asi. Falam Pawlpi, USA in Chin Community of Burma, USA kan din suak tha ter thei tikah Lai Kumthar cu lungrual zet in atu tiang kumtin kan tuah suak thei lai. Lai Kumthar ahming tla Chin Kumthar ti in kan thleng ih Falam mi tampi in kan pom lai.\nTu lai Internet ah Chin Kumthar hi Fang-er asi ti lungput reel mi a um hlei ah Chin Kumthar, fanger puai kan tuah ti lai ah Dawngpui rak ti rero ti in Falam mi, mi Phun dang pakhat ih Laidaan nau tat ca thlah mi siar tikah khuaruah ahar ngai ngai,\nCun, Chin Kumthar (Fanger) ti Header (khaungsin) hming bun tla an um theo fawn.\nHivek tongkam mawi lo hngin le Header (khaungsin) pawl hi Chin Community of Burma, USA le ram dang dang ih world-wide Falam upa pawl kaih hruai in feh thok rero mi policy thawn an dang aw rori ti theih thei asi.\nChin Kumthar ti mi tongkam thar hi Falam mi, mi Phun, phun khat khat lawng te in amah lawng te co ding mi tong thar asi lo na-in!!!.\nRinsan le upat nak thawn\n(Note: www.zanniat.info in group mail lam ai upate hnen ai laai hlathnak pawl heh hnuata ah ling tlang pha tiin ruatin hetin khawlhnak ii.)\nIsrael in a vai2hnak Russia ralthuam Syria ah lut tuhhnak siatsuah


Stihl MS 291 20 in. Power Equipment Jesup Georgia 071725\nStihl MS 291 20 in. • $559.99


Malaysia Lock Down Sal Ding; Selongor, Kuala Lumpur le Putrajaya - The Chin Times\nThe Chin Times > Thuthang > World News > Malaysia Lock Down Sal Ding; Selongor, Kuala Lumpur le Putrajaya\nKuala Lumpur: Malaysia rampi cozah nih cun Kuala Lumpur, Selangor le Putrajaya pawl cu Conditional Movement Control Order (CMCO) (lock down) tuah sal dingin thu suah a tuah. Himi thusuah mi thlun ding ni cu October 14 ihsin thawk a si ding.\nAtu bangtuk in lock down an tuahsalmi a ruang cu Kalang Valley ah Covid19 natnak a ngahtu an karh sinsin raungah Malaysia rampi Harhdamnak zunglam nih an tuah dingin an sim ruangah a si. Himi lock down cu October 14 ihsin October 27 tiang, Ni 14 sung, a si ding.\nKhualtlawng veivak pawl tla kham an si dingih hmun hla ih hnatuan tu pawl tla hnatuannak Work pass lole boss hnen ihsin theihpi le lungkimpi nak ca keng telcih a ttul ding. Minister Ismail Sabri nih a simdan vek sile, inn sungsang minung pahnih lawng inn lengah suak le thil lei theih a si ding.\nTlawng pawl leh, phun sang deuh pawl, traning tlawng pawl, Mucu (kindergarten) Nursery, mi burpi um mi pawl siseh, muslim biakinn le muslim lo pawl ih biaknak pawl khal khar ttheh a si ding.\nLeknak pawl, Puai tuahnak pawl, nung phung le nupi pasal nei nak pawl, night clubs ti bang pawl khal khar ttheh an si ding.\nPrevious Article 2020 Election Thlir Sinnak by Pu Kap Thio USA\nNext Article NLD Cozah in Khawte Pannak Zaten Mawtaw Zin Kan Lai Thluh An Ti, Asinan….


Nigeria Ram Christmas Ah Thihnak Thawn - Chinland Today Media\nNigeria Ram Christmas Ah Thihnak Thawn\nDecember 30, 2012 11:06 am·0 comments\nABUJA, NIGERIA ( Worthy News ) : Kan dung zarh ihsin Nigeria Christian pawl cun, tui kum Christmas ah thihnak umlo in, him tak ih Christmas hman asi theinak dingah ti in leitlun ih um zumtu zate hnen ah thlacamnak ngennak an rak nei. Tuikum ah himdamten an hmang ngah ko ding ti ih an ruah lai ah, Christmas hmuahzan, December 24 zan ah Christian pawl cun thihnak an tuar.\nCumi zan ah kawhhran tamtak cun khawmnak an hmang ngamlo ih, khawmnak neih asinak hmun ah cun Boko Haram pawl cun siatsuahnak le thihnak an thlen lala. Perianear ih ummi Evangelical Church of West Africa ah, Muslim misual pawl cun meithal thawn khawmawknak ah lut in pastor le an lak ih mi 5 pawl cu a hmun ah an kap that hngal asi. Cun, an biakinn cu meisa thawn an urkang theh.\nThe African Free Press cun, zinglam ah ruak 6 sar asi thu a tarlang. Cun, Maiduguri ih First Baptist Church khal ah cumi zan thotho ah misual pawl cun thihnak an thlen ve. Khawmawknak ah lut in an meithal thawn kawhhran upa pakhat le khawmtu mi 5 pawl cu an kap that hai. Kum 2009 ihsin Boko haram pawl hin, Christmas tikcu can ah Christian pawl hi an that duh cuang ih, Christmas cah ih an thah mi hi mi 100 tluk an ti thlang ih, a zate in Christian mi 3000 tluk in thihnak an tuar hai asi.\nNigeria Ram Ah Biakinn Nawkkang\nNigeria Ram Ah Christian Thahnak\nJesuh Khrih Zumnak Ruangah Ah Nu Le Pa In Hnatuan Ter\nNigeria zumtu pawl 2012 Christmas hmang ding thinphang\nBoko Haram Pawlih Kaihmi Pastor Tlansuak, Midang 27 Thlah Zalen\nNigeria Ram Zumtu Hremnak Luarnan Zumtu Pung Thotho


Kaihkhih tuar mi 3 luatnak hrangah Pastor pawl cangvai rero - Falam Online Media\nMarch 4, 2021 March 4, 2021 Ni Hnem Sung\t0 Comments\nFalam ih lamzawh duhphorh ruangih kaihkhih tuar mi 3 pawl luatnak hrangah pastor pawl an zuam rero tiah theih a si.\nKaihkhih tuar mi 3 hrang hmalaknak nei dingin le tulai boruak ruangih harsa tuar pawl bom dingin Falam Christian Minister Fellowship (FCMF) cun rongbawltu 12 cu a hleice in ṭuanvo la dingah an hril zo a si.\nFCMF hotu Rev. D. Vai Lian Zul cun “kan nau le kaih tuar pawl luatnak ding hrangah theih tawp in kan zuam rero. Chin ramkulh uknak council hotu le ṭuanvo nei pawl tong dingin khal Hakha kan feh zo. Cun thuṭhenzung lam ih a ṭulmi lawyer tivek khal kan biak ih kilkip in ṭan kan la khawm” tiah Chinland Herald Daily News hnen ah a sim.\nPastor pawl cun March 3 ah Chin ramkulh ukhruainak council hotu Pu Ngun San Aung hnen ah feh in Falam ih kaih tuarmi pawl luat theinak hrang dilngennak an va nei ih CNF ṭuanvo neitu pawl hnen khalah kaihkhih tuar pawl thlaksak lohli dingin ralkap hnen ih simsak dingin an va ngen.\nCuihtlun ah Pastor pawl cun thuṭhenzung ih feh dan vekin Kalay lam ih lawyer pawl khal sawm in ṭanpi dan an ngeih tuah rero tiah theih a si.\nFalam ah tulai boruak ruangih kaihkhih tuar mi 7 an um thlangih, cu pawl cu 2020 election commission ṭuanvo nei mipali le February 28, lamzawh duhphorhnak ih kaihkhih tuar mi pathum pawl an si.\nSalai Bawi Hlei Cuang, Pa Kyaw Kyaw le Pa Za Lian te pawl cu February 28 ih ralkap uknak dodal duhphorhnak ih Kaihkhih tuar an si ih an innsang pawl hrang khalah donhar le phurrit si lo dingin pastor le mino ṭuanvo neitu pawl in thuhla tawlrelsaknak an nei rero tiah theih a si. (Chinland Herald Daily News)\n← CDM ih telthoktu Falam GAD ih hnaṭuan mipathum cu Hnaṭuan ban an si\nMyanmar palik 19 hrawng cu himnak hawl in India ram ah an tlan lut →\nHngakṭah le Ngolvei enkolnak hmun ah Covid natnei 500 luan rori an hmu


Amai' Taa - Chinland Today Media\nJanuary 19, 2013 12:08 am·0 comments\nBible Siar Ding: Hebru 1:1-14\nHih ni netabik lam ahcun kan hnenah A Fapa sungin a sim a si. Cuih A Fapa hmangin Pathian in lei le van a sersiam ih a netnak ah ziang hmuahhmuah nei tthehtu si dingin Amah cu a hril mi a si.\n– Hebru 1:2\nPathian in A Fapa, Jesuh Khrih cu ziang hmuahhmuah rocotu dingah a ret. Sersiammi thil – sersiammi thil ziangkim – Amai’ taa an si. Ziangkim hi Jesuh ihsin sersiammi an si lawng si loin Amah in a zate in A Ttongkam in a kilkhawi thluh a si. Cuticun Amah cu A sersiammi hmuahhmuah tlun ih thuneitu saangbik le uktu dingah a tlingtlakmi a si.\nAtu ahcun, Satan cu sualnak ih ukmi hih leilungtlun ih siangpahrang a si. Zumtu pawl in thinlung thozet ih kan hngakhlapmi ni sunglawi cu sersiammi thil hmuahhmuah hi Satan ih siatsuahnak sung ihsin luatnak an ngah ih Ni nikhat ni ahcun rocotu ding ngaingai a si mi Pathian Fapa Jesuh Khrih in a rem thar saal dingmi ni sunglawi khi a si.\nKan hnangamnak le kan tthum awknak dingbik cu, Satan ih thuneihnak le uknak cu tikcu caan bikhiah riteek nei a si ih a cem tengteng leh ding timi hi a si. Ziang bangtuk a va tuah hmanah, Satan cun sersiammi hmuahhmuah tlunih thuneitubik ding le rocotu ding Jesuh Khrih ih sinak cu ziangtik hmanah a thlengh thei dah cuang lo ding.\nBawipa Pathian, tuni ahhin kan umnak hih leilungpi cu Satan ih tisiatsuahnak hlirin khat hmanseh, Nangmah cu ziangkim tlunih thuneitu saangbik na si ih, Na rocotu ding Fapa Jesuh Khrih in ziangkim a thar ih sersiam le uk ding ni hngakhlap theitu in siter ruangah ka lungawi.\nJesuh Khrih cu Pathian ih rocotu a si ih tuni ih ka thil hmuh daan le thlir daan pawl hmuahhmuah cu a thlengh ttheh ding\ntimi cu ziangti’n so ka theih thei ding?\nRinsan Tlak Sinak